ועדת הפנים והגנת הסביבה, כנסת 19, פרוטוקול מספר 149, 2013-12-10 11:00

מירי רגב: בוקר טוב לכולם אחרי לילה ארוך במליאה אישרנו את חוק המסתננים החדש ואת חוק הריכוזיות.

מירי רגב: אנחנו בדיון בסוגיית הגשת כתבי האישום והשעיית ראשי רשות מקומית.

מירי רגב: אקרא את שם הצעת החוק לטובת הפרוטוקול: הצעת חוק הרשויות המקומיות (השעיית ראש רשות) (תיקוני חקיקה), התשע"ד-2013, הכנה לקריאה שנייה ושלישית.

מירי רגב: לפני שאני מדברת על הצעת החוק, מכיוון שגם תמר זנדברג וגם מיקי רוזנטל ביקשו אגיד איך אני מתכוונת לקיים את הדיונים.

מירי רגב: הצעת החוק תגיע להצבעה בוועדה מחר.

מירי רגב: היום נקיים דיון של שעתיים ומחר נקיים דיון של שעה וחצי ולאחר מכן הצבעות.

מירי רגב: היועץ המשפטי יקרא את כל הצעת החוק.

מירי רגב: זה לא הצעת חוק ארוכה אלא היא די קצרה.

מיקי רוזנטל: אבל היא מהותית.

מירי רגב: היא מהותית ולכן יהיה לך זמן לדבר.

מירי רגב: כל חבר כנסת, בהתאם למספר חברי הכנסת שיגיעו, ידבר.

מירי רגב: רשומים כבר חברי הכנסת משה פייגלין, תמר זנדברג ומיקי רוזנטל וגם נחמן שי רשום עכשיו שהוא הגיע.

מירי רגב: נקרא את כל הצעת החוק.

מירי רגב: אם יהיו רק 4 חברי כנסת כל חבר כנסת יקבל מבחינתי 10 דקות דיבור, כולל להגשת הסתייגויות.

<תומר רוזנר: יש להגיש את ההסתייגויות בזמן הדיבור.

מירי רגב: בזמן הדיבור חברי הכנסת יגישו את ההסתייגויות.

מיקי רוזנטל: הכנו ניירות.

מיקי רוזנטל: נגיש לכם בכתב.

מירי רגב: אין בעיה.

מירי רגב: נקבל כמובן את התייחסות הגורמים הרלוונטיים שנמצאים פה, חברי מועצה שנמצאים פה, ברוכים הבאים שמעון ועקנין חבר מועצת בת-ים וראש עיריית שוהם גיל ליבנה.

מירי רגב: אנחנו נדון בחוק, כל אחד יביע את דעתו ואז נביא את זה להצבעה מחר.

מירי רגב: זה סדר היום.

מירי רגב: יש לך איזו הצעה בעניין הזה?

מירי רגב: בבקשה.

מיקי רוזנטל: כן, רק לעניין הזה.

מיקי רוזנטל: תודה, גברתי, על רשות הדיבור.

מיקי רוזנטל: בחוק כל-כך חשוב, אני לא מבין למה צריך בסד זמנים כל-כך דרמטי לקבוע שמחר כבר תהיה הצבעה.

מיקי רוזנטל: אולי יתפתח פה דיון מאוד חשוב, אולי נרצה חוות דעת נוספת.

מיקי רוזנטל: למה לקבוע שמחר תהיה הצבעה?

משה זלמן פייגלין: אני מצטרף להערה.

מיקי רוזנטל: בעצם זה מייתר את הדיון.

מיקי רוזנטל: לכאורה הדיון מיותר.

מיקי רוזנטל: אנחנו נגיד את דברינו אבל זה יהיה רק לפרוטוקול.

מירי רגב: אף פעם לא תגיד את דבריך רק לפרוטוקול.

מיקי רוזנטל: לרובנו יש הערות לגופם של דברים, שראוי שיישמעו.

מירי רגב: אם אראה שהדיון היום ומחר לא מספיק אזמן ישיבה נוספת.

מירי רגב: בסדר, חברי הכנסת פייגלין ורוזנטל?

משה זלמן פייגלין: בסדר גמור.

מירי רגב: בוקר טוב גם לחברת הכנסת יפעת קריב, לחבר הכנסת דב חנין ולחבר הכנסת זבולון קלפה.

מירי רגב: אני רואה שקמת רענן הבוקר.

יפעת קריב: מה היה עד כה?

מירי רגב: לא היה.

מירי רגב: אנחנו נערוך דיון על תאגידי המים "על הראש" של ועדת הכלכלה.

מירי רגב: צריך לבטל את תאגידי המים, נכון?

מירי רגב: הגיע הזמן.

דב חנין: יישר כוח.

דב חנין: יש הסכמה מקיר אל קיר.

תמר זנדברג: סוף-סוף אנחנו מסכימים.

מירי רגב: סוף-סוף אנחנו מסכימים, אופוזיציה וקואליציה, ובינינו גם דב חנין.

תמר זנדברג: תעדכני את בני בגין.

מירי רגב: אני רוצה לפתוח את הדיון על הצעת החוק.

מירי רגב: קראתי את שם הצעת החוק.

מירי רגב: הצעת החוק שלפנינו באה להסדיר בחקיקה את סוגיית כהונתם של ראשי הרשויות המקומיות אשר הוגש נגדם כתב אישום.

מירי רגב: דעתי נאמרה כבר בעבר, גם אם היא לא מקובלת.

מירי רגב: חשבתי שנכון יהיה שלא תהיה השעיה של ראש עירייה כאשר מוגש נגדו כתב אישום אלא לאחר שהורשע.

מירי רגב: כך נהוג גם בעולם כולו, כאשר ראש עירייה מורשע בעבירה שיש עמה קלון הוא לא יכהן כראש עירייה.

מירי רגב: אבל בג"ץ כפה על הכנסת ועל משרד הפנים והממשלה – בוקר טוב דוד אזולאי – להביא הצעת חוק שתיתן פתרון לראשי עיריות מכהנים עם כתבי אישום, שאם הכנסת לא תביא חקיקה בעצם הם מודחים אוטומטית, כך קבע בית-המשפט.

מירי רגב: לכן הצעת החוק הזאת, שבאה בעקבות החלטת בג"ץ בעניין שלושת ראשי העיריות ברמת השרון, בת-ים ונצרת עילית, קובעת שמי שהוגש נגדו כתב אישום ומפאת חומרת האישומים המפורטים בו אין הוא ראוי לכהן כראש רשות, תוסמך ועדה מיוחדת שתוקם לעניין זה להשעות את ראש הרשות מתפקידו בהתאם לכללים ולהליכים שייקבעו.

מירי רגב: זה לאחר ששוחחתי עם השר גדעון סער ואמרתי לו שלא תהיה מקובלת בשום פנים ואופן הצעת חוק שתשעה אותם מיידית.

מירי רגב: לא יכול להיות שכל כתב אישום יהיה חזק יותר מזכות הבוחר.

מירי רגב: אם אזרחים קבעו שהוא יהיה ראש עירייה לא יכול להיות שאוטומטית הוא יושעה מתפקידו.

מירי רגב: לכן הבאנו לפה הצעת חוק שהיא בעיניי מידתית.

מירי רגב: תקום ועדה ציבורית בראשות שופט, עם חברים שתיכף נדבר עליהם במהלך הדיון על הצעת החוק.

מירי רגב: היא תדון בעקבות איזה כתב אישום ראש העירייה יושעה באופן מיידי ואיזה כתב אישום לא דורש השעיה מיידית אלא יישאר להחלטת בית-המשפט.

מירי רגב: כי אחרת אנחנו הופכים את בית-המשפט להיות אחראי על נבחרי ציבור, אחראי לקבוע מי יהיו נבחרי הציבור, ובעצם קולו של הבוחר לא בא לידי ביטוי בסוגיה הזאת.

מירי רגב: לא כל מי שמוגש נגדו כתב אישום מורשע בסוף, אנחנו מכירים כמה ראשי עיריות שלאחר 7 שנים של עינוי דין זוכו, וגם פה יש לי מה להגיד על בתי-המשפט.

מירי רגב: נציגי הנהלת בתי-המשפט נמצאים פה?

מירי רגב: יפה.

מירי רגב: לכן תהיה פה היום הרבה עבודה.

מירי רגב: גם לכם יש מה להגיד על זה שאתם מושכים כתבי אישום והליך משפטי 7-8 שנים.

מירי רגב: לפחות לגבי נבחרי ציבור ההליכים צריכים להיות קצרים יותר.

מירי רגב: גם כך אתם לא עומדים בחוק.

מיקי רוזנטל: לגבי כולם ההליכים צריכים להיות קצרים.

מיקי רוזנטל: למה להפלות לטובה?

מירי רגב: דרך אגב, אתה יודע שיש חוק שמחייב אותם אחרי חודש, והם לא עומדים בלשון החוק.

מירי רגב: כאשר אנחנו לא עומדים במה שקובע החוק אנחנו פורעי חוק, אבל כשבית-המשפט לא עומד בלשון החוק הוא מעל החוק.

מירי רגב: זה ברור, ואחרי שאמרנו שלוש פעמים אמן אנחנו ממשיכים הלאה.

מירי רגב: אני רוצה שנציגי הממשלה יציגו את הצעת החוק.

מירי רגב: יש לנו הערות כאלה ואחרות.

מירי רגב: אדוני היועץ המשפטי של הוועדה, ההערות הועברו לממשלה?

<תומר רוזנר: כן.

מירי רגב: ההערות הועברו לממשלה.

מירי רגב: יהודה זמרת, קיבלת את ההערות?

<יהודה זמרת: שתי הערות.

<יהודה זמרת: ישבנו בישיבה.

מירי רגב: יש לנו הערות.

מירי רגב: נציג אותן פה בפני הוועדה, הערות של היועץ המשפטי ושלי, ובעצם מפה נמשיך הלאה.

מירי רגב: ערן דוידי, אתה רוצה להגיד כמה דברים בפתיחה?

<ערן דוידי: רק להמחיש את הפערים שנוצרו בגלל הפסיקה של בג"ץ.

<ערן דוידי: רק בגלל הפסיקה, שהצעת החוק באה בעקבותיה, נוצרו שני פערים.

<ערן דוידי: פער ראשון בין הזכות להיבחר, בג"ץ הרי התיר להם להתמודד בבחירות ולהיבחר, ובין היכולת לכהן בפועל, כי אנחנו רואים שהם לא מכהנים.

<ערן דוידי: זה פער אחד.

<ערן דוידי: הפעם השני הוא בין החוק המקורי, שקבע מנגנון של השעיה רק במקרה של הרשעה בכתב אישום שבית-המשפט קבע שיש עמה קלון, ובין המצב החדש שנוצר בגלל הפסיקה.

משה זלמן פייגלין: למה הם לא מכהנים?

<ערן דוידי: כרגע הם לא מכהנים כי הם נמצאים בהליכים מול בג"ץ.

מיקי רוזנטל: לא נכון שהם לא מכהנים.

מיקי רוזנטל: אחד השעה את עצמו, אחד מכהן בפועל ואחד בבת-ים יש לו בעיות קואליציוניות.

מירי רגב: לא משנה, אבל בית-המשפט אמר שאם תהיה עתירה לגבי שני ראשי העיריות שלא הדיחו את עצמם הוא ידיח אותם.

מיקי רוזנטל: לא, הוא לא אמר את זה.

מיקי רוזנטל: אבל לא חשוב, זה לא הדיון.

מירי רגב: יש להניח שהוא ידיח אותם.

מיקי רוזנטל: אני מניח שבית-המשפט ישמח לא להתערב אם יהיה חוק בעניין הזה.

מירי רגב: ערן דוידי, יש לך עוד מה להגיד?

משה זלמן פייגלין: הם לא מכהנים כי בית-המשפט לא נותן להם או מסיבות אחרות?

<ערן דוידי: מסיבות אחרות.

<ערן דוידי: אני אומר שוב, יש פער בין החוק המקורי, שקבע שיהיה מנגנון של השעיה רק למקרה של הרשעה בכתב אישום שיש בו עבירה עם קלון, ובין המצב שנוצר, שכתב אישום בלבד מספיק להדחה, שזה מה שקרה לפני הבחירות, למעשה הם הודחו על-ידי בית-המשפט.

<ערן דוידי: בגלל המצב הזה אפשר להגיד: חבר'ה, תנו לבית-המשפט לעשות את שלו, אם ידיח אותם – ידיח, אם לא ידיח אותם – לא ידיח.

<ערן דוידי: אנחנו חושבים שצריך לחוקק חוק חדש שייתן מענה למצב שנוצר.

מירי רגב: מאה אחוז.

מירי רגב: תודה רבה.

מירי רגב: יהודה זמרת, היועץ המשפטי של משרד הפנים, נא לקרוא את הצעת החוק.

מירי רגב: לאחר מכן היועץ המשפטי של הוועדה יבהיר את ההערות שלנו, אחרי שדנו עליהן וסיכמנו אותן.

מירי רגב: שלום חבר הכנסת יעקב אשר, בוקר טוב.

דב חנין: אפשר שאלה מקדמית קצרה?

דב חנין: קראתי את הצעת החוק היטב.

דב חנין: אני פשוט לא מבין את הקונספציה.

דב חנין: באמת, לא כדי לנגח אלא כדי להבין.

דב חנין: אנחנו מדברים על סיטואציה של כתב אישום.

דב חנין: בסיטואציה של כתב אישום לפי החוק הכללי, נעזוב כרגע ראשי רשויות מקומיות- - -

מירי רגב: תדבר על הצעת החוק כאשר תקבל רשות דיבור.

מירי רגב: אנחנו לא נכנסים לפרטי הצעת החוק כעת כי כל אחד רוצה לדבר על הצעת החוק.

מירי רגב: היועץ המשפטי של משרד הפנים, יהודה זמרת, בבקשה.

<יהודה זמרת: הצעת חוק הרשויות המקומיות (השעיית ראש רשות) (תיקוני חקיקה), התשע"ד–2013

מירי רגב: ברוכים הבאים אורי בוסקילה, חבר מועצת עיריית בת-ים, שלום גם לך, ודוד ביטן, סגן ראש עיריית ראשון לציון, שנכנסו בדיוק כשאנחנו הולכים לדבר על חברי מועצה.

מירי רגב: אבל אולי נחריג את חברי המועצה של פורום ה-15.

מירי רגב: אנחנו פותחים את הדיון בהתייחסויות של הוועדה, קודם כול שלנו, ולאחר מכן ראשון הדוברים יהיה חבר הכנסת פייגלין.

מירי רגב: כמובן ניתן גם לנציגי הרשויות המקומיות לדבר ואם יש אזרחים נוספים שרוצים לדבר אנא תירשמו.

מירי רגב: בבקשה.

<תומר רוזנר: בוקר טוב לכולם.

<תומר רוזנר: נעיר מספר הערות כלליות כדי להבהיר לחברי הכנסת את התמונה לגבי ההצעה ולאחר מכן הערות פרטניות לגבי נוסח החוק המוצע.

<תומר רוזנר: כפי שנאמר על-ידי הדוברים שקדמו לי, ההצעה הזאת באה בעקבות כך שהמחוקק נתן דעתו בעבר לנושא הליכים פליליים מול ראש רשות מקומית, וקבע עמדה שלפיה רק במצב של הרשעה שיש עמה קלון ראש העירייה מושעה מכהונתו, ואם פסק-הדין הופך לסופי ובית-המשפט קובע שבעבירה יש קלון הוא מודח מכהונתו.

<תומר רוזנר: למרות שהמחוקק התייחס לנקודה הזאת, בית-המשפט סבר בפסקי-דינו שלא די בהסדר שהמחוקק קבע וכי גם במצב שהוגש כתב אישום נגד ראש הרשות המקומית בכתב אישום שיש בו חומרה מסוימת ראש העירייה צריך לעבור מתפקידו.

<תומר רוזנר: מכיוון שלא נמצאה הוראה אחרת בחוק בית-המשפט מצא את התימוכין בחוק לעניין הזה בסמכות המועצה להעביר ראש רשות מקומית מתפקידו בשל התנהגות שאינה הולמת.

<תומר רוזנר: בית-המשפט קבע שאם המועצה לא מדיחה ראש רשות מקומית שהוגש נגדו כתב אישום חמור פעולתה אינה סבירה באופן קיצוני ולכן הוא מתערב ופועל במקומה ומעביר את ראש הרשות המקומית מתפקידו.

<תומר רוזנר: למרות שבית-המשפט קבע את הקביעה הזאת, שלא קיימת בחקיקה ובעצם זאת חקיקה שיפוטית, שבית-המשפט בעצם השלים הסדר שלא היה קיים בחוק- - -

משה זלמן פייגלין: יצר.

<תומר רוזנר: יצר הסדר שלא היה קיים בחוק, נכון.

<תומר רוזנר: הוא לא מצא לנכון להרחיק לכת עוד יותר ולקבוע שגם אותו ראש רשות מקומית לא יוכל להעמיד את עצמו לבחירה נוספת.

<תומר רוזנר: במצב שנוצר אם הכנסת לא תתערב בעניין נימצא בסחרחורת חוקתית, במובן הזה שראש הרשות המקומית, יש להניח, יועבר מתפקידו על-ידי בית-המשפט או על-ידי המועצה בעקבות כתב האישום, ייערכו בחירות, יכול מאוד להיות שהוא ייבחר שוב, ויודח שוב, וייבחר שוב, וחוזר חלילה.

משה זלמן פייגלין: וחלילה העם יאמר את דברו.

משה זלמן פייגלין: ..

זבולון כלפה: לא, זה אסור...

מירי רגב: זה מה שיקרה.

משה זלמן פייגלין: זה מה שקרה.

מירי רגב: זה מה שקרה וזה גם מה שיקרה.

מירי רגב: פה כל אחד מדבר בתורו.

<תומר רוזנר: לכן במצב שנוצר אין ספק ששומה על המחוקק לפעול ולומר את דברו בעניין הזה.

<תומר רוזנר: ההצעה שמונחת בפניכם, עמדת הממשלה, היא ליצור את מנגנון ההשעיה כפי שהוסבר על-ידי נציגי הממשלה.

<תומר רוזנר: עליכם להיות מודעים לכך שגם בהסדר המוצע כאן בעצם המכריע הסופי בעניין יהיה בית-המשפט מכיוון שגם החלטת הוועדה הציבורית שהוקמה כאן לבחינת ההשעיה כפופה לביקורת שיפוטית.

<תומר רוזנר: הצעת הממשלה היא שהביקורת השיפוטית תיעשה באמצעות בית-המשפט העליון, בג"ץ, ולא בפנייה לערכאות אחרות.

<תומר רוזנר: זאת אומרת, במצב שבו ראש עירייה יודח או לא יודח, יושעה או לא יושעה על-ידי הוועדה הציבורית שמוקמת כאן, או שהיועץ המשפטי לממשלה יבחר שלא לפנות אליה בכלל, ההחלטות האלה יהיו נתונות לביקורת שיפוטית של בית-המשפט ובסופו של דבר בית-המשפט יחליט בעניינן.

<תומר רוזנר: לכן את ההכרעה אנחנו מותירים בעצם בסופו של יום בידי בית-המשפט.

מירי רגב: כן, אבל צריך כאן להגיד דבר אחד בעניין הזה.

מירי רגב: נכון שכל אחד יכול לערער לבית-המשפט, וטוב שכך.

מירי רגב: היום למה בעצם בית-המשפט החליט כך?

מירי רגב: כי בעצם מועצת העיר לא פעלה כנדרש כלפי איש ציבור שיש כלפיו כתב אישום, כך אומר בית-המשפט.

מירי רגב: ולכן, משום שמועצת העיר לא פעלה כנדרש אני לוקח את הסמכות, אני דואג לאזרחי אותה עיר ואומר: ראש העירייה הזה מודח.

מירי רגב: אנחנו קובעים כאן משהו מידתי.

מירי רגב: הוא לא יושעה מיידית, אבל אני גם לא רוצה שהוא יודח.

מירי רגב: למה הוא יודח?

מירי רגב: אז אנחנו מקימים ועדה.

מירי רגב: אני מתארת לעצמי שכאשר בית-המשפט רואה שיש חוק של הכנסת שמנסה לעשות משהו מידתי, שלא נותן את הסמכות בידי מועצה, שנניח רובה עם ראש העירייה, אז הוא יגיד: שיקול הדעת של הוועדה המייעצת בראשות שופט עדיין יותר ענייני, עדיין יותר נקי.

מירי רגב: אבל גם על הוועדה הזאת אפשר לערער, וזה בסדר.

דוד אזולאי: אבל זה עוד הליך שיפוטי.

זבולון כלפה: גם הרכב הוועדה כולו שיפוטי.

מיקי רוזנטל: אפשר לייתר את הוועדה.

מיקי רוזנטל: אנחנו יכולים לקבוע bulk של עבירות.

משה זלמן פייגלין: הוועדה אמורה לבחור ממלא מקום.

מירי רגב: לא, אתה טועה.

יפעת קריב: המועצה תבחר ממלא מקום.

מירי רגב: יש שני דברים שעומדים על הפרק, שהם הדברים העיקריים שעליהם נדון פה היום.

מירי רגב: האחד הוא הוועדה שבעצם באה להחליף את מועצת העיר רק בעניין הזה.

יפעת קריב: לא, רק להחליט אם הוא מושעה.

תמר זנדברג: רק בעניין הזה.

זבולון כלפה: רק לגבי השעיה.

מירי רגב: רק בעניין ההשעיה.

מירי רגב: אני לוקחת את הסמכות ממועצת העיר משום שהיא לא הוכיחה את עצמה בשלוש הפעמים האחרונות כאשר לא הדיחו את ראשי העיריות שהוגשו נגדם כתבי אישום ולכן בית-המשפט קבע.

מירי רגב: בא המחוקק ואומר: לא בית-המשפט יקבע אלא יש מחוקקים במדינת ישראל.

מירי רגב: אנחנו רוצים שיהיה חוק שאומר שתהיה ועדה מייעצת שמורכבת גם מראש עירייה לשעבר – לא משנה, נדון בזה בהמשך – והוועדה הזאת תחליט אם ראש העירייה יושעה מיידית או לא.

זבולון כלפה: רק לאחר שקיבלה פנייה.

מירי רגב: אחרי שקיבלה פנייה מהיועץ המשפטי לממשלה.

מירי רגב: על הוועדה הזאת יכולים גם לערער.

מירי רגב: התנועה לאיכות השלטון, למשל, יכולה לערער גם על החלטה של ועדה מייעצת, וזה בסדר.

מירי רגב: אחרי שיהיה חוק כזה עם ועדה מייעצת, חוק מידתי, לדעתי בית-המשפט העליון לא יתערב.

מירי רגב: בית-המשפט התערב היום משום שיש איזה פער בעניין הזה של כתבי האישום.

מירי רגב: זה דבר אחד.

מירי רגב: הדבר השני שנמצא כאן בוויכוח, מי ימנה את ממלא מקומו של ראש העירייה המושעה, האם זאת תהיה המועצה, כפי שבכל דבר המועצה היא בעצם רוב נבחרי העיר, היא שקובעת, או שמא ראש העירייה היוצא הוא שיקבע את ממלא מקומו.

יפעת קריב: אבל כרגע אמרנו שהמועצה לא יכולה לקבוע.

מירי רגב: לא הוועדה המייעצת.

מירי רגב: המועצה.

יפעת קריב: הרגע אמרנו שהמועצה לא יכולה לקבוע אם להדיח או לא להדיח את ראש העירייה, לכן הקמנו ועדה.

מיקי רוזנטל: לא, זאת נשארת הסמכות שלה.

מיקי רוזנטל: הסמכות של מועצת העיר נשארת.

מירי רגב: רק הבהרתי את החקיקה.

מירי רגב: תדברי ב-10 דקות שלך.

מירי רגב: הסמכות של המועצה נשארת כפי שהיתה.

מירי רגב: אדוני היועץ המשפטי, בוא תמשיך בקצרה את ההערות.

<תומר רוזנר: אעבור עכשיו להערות פרטניות לגוף הצעת החוק, הערות על דעת יושבת-ראש הוועדה, בחלקן ביוזמתה.

<תומר רוזנר: לשם הצעת החוק – "השעיית ראש רשות" – צריך להוסיף: "בשל כתב אישום" כי יש לנו מקרים של השעיה מטעמים אחרים.

מירי רגב: נציגי משרד הפנים ומשרד המשפטים, אנא רשמו את הערות יושבת-ראש הוועדה כי עליהן בסוף נצביע.

מיקי רוזנטל: גם על הערות של אחרים.

מירי רגב: ברור.

יעקב אשר: אתה לא מכיר את היושבת-ראש, רק על ההערות שלה היא מדברת?

מירי רגב: אז נוסיף לשם החוק "בשל כתב אישום".

<תומר רוזנר: ההערה השנייה מתייחסת לסעיף 19א(ב) – זו ההוראה המהותית שקובעת את סמכות הוועדה להשעות.

<תומר רוזנר: עלינו להבהיר כאן, בדומה לנוסח של סעיף 20 לחוק הקיים, שמתייחס כפי שאמרנו קודם להשעיה בעקבות הרשעה, שזה בין אם העבירה נעברה לפני תחילת כהונתו ובין אם במהלך תקופת כהונתו.

<תומר רוזנר: הערה שנייה לסעיף הזה, שההחלטה תתקבל רק לאחר שניתנה לראש הרשות המקומית זכות להשמיע את טענותיו בפני הוועדה, דבר שלא מופיע כרגע.

מיקי רוזנטל: זה יהיה מאוד בעייתי.

מיקי רוזנטל: את הופכת את הוועדה לבית-משפט.

מירי רגב: לראש עירייה מותר גם לערער, כמו כל אזרח במדינת ישראל.

מיקי רוזנטל: אבל אילו טיעונים הוא יכול להביא?

מיקי רוזנטל: לא טיעונים משפטיים.

מיקי רוזנטל: את יודעת מה, יכול להיות שאת צודקת.

מירי רגב: נדבר על זה עוד, זה רק הצעה שלנו.

מירי רגב: בוא, אנחנו עוד נדבר על זה.

מירי רגב: יש דברים שלגביהם אני עומדת על הרגליים האחוריות ויש דברים שלא.

מירי רגב: בשביל זה אנחנו מקיימים פה דיון.

מירי רגב: בבקשה.

<תומר רוזנר: בסעיף קטן 19א(ה) – מכיוון שכפי שאמרה יושבת-ראש הוועדה יש מצב של התמשכות ההליכים בבית המשפט, אנחנו מציעים שבמקרה שהוועדה באה לדון בהחלטה להאריך את תקופת ההשעיה, היא תתחשב גם בשאלת התמשכות ההליכים המשפטיים בנושא כתב האישום והסיבות להם.

מירי רגב: אסביר לך מה זה אומר, יהודה זמרת.

מירי רגב: הרי לא יכול להיות שבתי-המשפט סוחבים את נבחרי הציבור במשך זמן רב – בכלל הם סוחבים את הדיונים, אבל כרגע אנחנו מדברים על נבחרי ציבור – 7, 8 או 9 שנים.

מירי רגב: זה לא מקובל.

מירי רגב: מישהו נבחר, עכשיו במשך 5 שנים הוא יהיה בהשעיה עד הבחירות הבאות?

מירי רגב: זה נשמע הגיוני?

<יהודה זמרת: לא, אבל בנושא הזה צריך לטפל בבתי-המשפט.

מירי רגב: זה לא מקובל עליי.

מירי רגב: אז בתי-המשפט יצטרכו גם הם להתאמץ כשזה נוגע לנבחרי ציבור.

<יהודה זמרת: בסדר, אבל בעצם ההחצנה של בתי-המשפט מועברת פה לנושא ש – הוועדה לא יכולה לזרז את בתי-המשפט.

מירי רגב: לא, הוועדה יכולה לשקול את זה.

מירי רגב: הוועדה תגיד שלוקח יותר מדי זמן לבית-המשפט להחליט, עם כל הכבוד לבית-המשפט הוא לא החליט, ואם כך המקרה אולי לא כל-כך חמור.

מירי רגב: אנחנו לא יודעים למה זה מתעכב, שיבואו ויגידו.

<עמי ברקוביץ: ואם הסנגור גורם לדחיות?

מירי רגב: אז הם ישקלו את זה, אם הסנגור גורם לדחיות.

מירי רגב: לא יכול להיות שראש עירייה נבחר יושעה במשך 5 שנים ואז ילכו לבחירות הבאות.

מירי רגב: זה לא יכול להיות, זה לא הגיוני, והוא יושעה רק בגלל שבית-המשפט יש לו זמן.

מירי רגב: את תמתיני ותגיבי בזמנך להגיב.

מירי רגב: אנחנו משמיעים את כל ההערות וכולם יגיבו בהתאם להערות.

מירי רגב: בעיניי צריך לזרז את ההליכים המשפטיים.

מירי רגב: מספיק הווטו הזה, שכולנו בכל הדברים אומרים: בית-משפט.

מירי רגב: בסדר, בית-משפט, אבל גם שהוא יתאמץ קצת מול נבחרי ציבור.

מירי רגב: בבקשה, תומר.

<תומר רוזנר: סעיף קטן 19א(ו) – ברישה, הערת ניסוח.

<תומר רוזנר: צריך להיות "ההשעיה לפי סעיף זה", כדי שיהיה ברור שזה לא מתייחס לתקופות השעיה לפי סעיפים אחרים.

<תומר רוזנר: בפסקה (1) – לדעתנו הניסוח לא מדויק, במובן הזה שבכל יום שעוד לא הסתיים ההליך המשפטי נגד ראש הרשות המקומית הוא עוד לא הרשיע אותו, ולכן ההשעיה צריכה להסתיים ביום הראשון שהיא מתחילה, כי באותו יום הוא לא הורשע.

<תומר רוזנר: לכן אנחנו מציעים נוסח חלופי.

<גלעד קרן: זה נוסח שמוסכם כבר על הממשלה לפסקה 19א(ו)(1): "הופסק ההליך הפלילי שהתנהל נגד ראש הרשות, או הסתיים ללא הרשעה, או שבית המשפט הרשיע את ראש הרשות וקבע כי אין עם העבירה שבה הורשע משום קלון".

<תומר רוזנר: כך אנחנו מבהירים שיש סוף, ההשעיה מסתיימת בתום ההליך.

יפעת קריב: למה לא יהיה רשום "בית-המשפט זיכה"?

<תומר רוזנר: כי יש מקרים שהוא לא מזכה.

מירי רגב: לא תמיד הוא מזכה, לפעמים הוא מפסיק את ההליכים.

מירי רגב: ברגע שהפסיק את ההליכים צריך להחזיר את ראש הרשות.

יפעת קריב: למה לא נוסיף את האופציה שבית-המשפט יזכה אותו?

מירי רגב: אבל אני לא יכולה להתערב בעבודת בית-המשפט.

מירי רגב: יש גבול, יגידו לי שאני רוצה להחליף את בית-המשפט.

יפעת קריב: אבל זה לא כלול בהצעה.

יעקב אשר: זה בוודאי.

יעקב אשר: זה "קים ליה בדרבא מיני".

<תומר רוזנר: בסעיף קטן 19א(ז) – אנחנו מבקשים להבהיר את פסקה (2), לגבי תנאי השירות של ראש הרשות המקומית.

<תומר רוזנר: אנחנו מבקשים להבהיר שהשר יקבע את תנאי השירות שיינתנו לראש הרשות המקומית במצב הזה, אך לא יותר מ-70% מתנאי השירות שהיו לו קודם – 50% או 70% לפי העניין.

<תומר רוזנר: לשם הדוגמה, ראש רשות מקומית זכאי לרכב צמוד וקשה לתת לו 70% רכב צמוד, אז צריך לעשות את ההתאמות הנדרשות.

<תומר רוזנר: לכן אנחנו מציעים שהשר יוכל לקבוע את ההתאמות הנדרשות ולהחליט לגבי תנאי השירות, אם ובאיזה מידה ימשיכו לתת לראש הרשות המקומית את התנאים.

יפעת קריב: - - - למה לפתוח את זה?

מירי רגב: יהיה לך זמן לדבר.

מירי רגב: הלאה.

<תומר רוזנר: לגבי אותו סעיף קטן, הוועדה מתבקשת לתת דעתה לשאלה מה קורה כאשר ראש הרשות המקומית מזוכה.

<תומר רוזנר: אנחנו מפנים את תשומת הלב לכך שעובדי ציבור אחרים שמזוכים בתום ההליך המשפטי מקבלים השלמה של השכר ותנאי השירות שהופחתו מהם בתקופת ההשעיה, וכאן לא מוצע שהם יקבלו השלמה של השכר ותנאי השירות.

מירי רגב: מה שנכון לעובדי מדינה נכון גם לראשי עיריות.

מירי רגב: ראש עירייה הוא לא שק אגרוף של כל הציבור.

מיקי רוזנטל: אני מסכים אתך.

<יהודה זמרת: אבל צריך להבין דבר אחד, אנחנו מדברים על הקופה הציבורית.

מירי רגב: גם כל עובד מדינה מקבל שכרו מן הקופה הציבורית.

מיקי רוזנטל: מי שבעל כורחו אולץ לעזוב, יש להתחשב במצב הזה.

<יהודה זמרת: אבל היה נגדו כתב אישום.

מירי רגב: אבל הוא יצא זכאי.

מירי רגב: אתה מייצג עכשיו את משרד האוצר?

<יהודה זמרת: אני מייצג את הרשות המקומית.

<יהודה זמרת: זה הרי לא יגיע מכסף תוספתי, הרשות המקומית תצטרך לשלם עבור זה.

מירי רגב: נשמע את הרשות המקומית.

יפעת קריב: הרשות המקומית תצטרך לשלם עכשיו שתי משכורות.

תמר זנדברג: הדמוקרטיה עולה כסף.

מירי רגב: חברים, זה מחיר הדמוקרטיה.

מירי רגב: אנחנו לא דנים על זה עכשיו.

מירי רגב: אלה ההערות שלי כיושבת-ראש הוועדה.

מירי רגב: לאחר מכן נשמע את הערות חברי הכנסת ובסוף אתם תענו על כל הדברים, נראה מה אנחנו מקבלים ומה אנחנו לא מקבלים.

מירי רגב: תמשיך בבקשה, תומר.

<תומר רוזנר: סעיף 19ב(א) – בפסקה (1) מוצע שזה יהיה שופט מחוזי.

<תומר רוזנר: אנחנו מציעים לאפשר שזה יהיה אולי גם שופט עליון ולאו דווקא שופט מחוזי.

מירי רגב: נציגי משרד המשפטים ומשרד הפנים, שמעתם את זה?

מירי רגב: אנחנו מבקשים שיושב ראש הוועדה יהיה לא רק שופט מחוזי בדימוס אלא יוכל להיות גם שופט עליון בדימוס.

מירי רגב: זה אופציה, לא מחייבים אתכם, אבל שיהיה כתוב שם או שופט מחוזי או שופט עליון.

מירי רגב: מה קרה, יש לכם משהו נגד בית-המשפט העליון?

תמר זנדברג: "לפחות שופט מחוזי".

תמר זנדברג: אפשר בעניין הזה להוסיף?

מירי רגב: אחר-כך תוסיפי על הכול.

מירי רגב: תרשמי הכול כדי שלא תשכחי כלום.

<תומר רוזנר: בסעיף קטן 19ב(ה) – מוצע כאן ששר הפנים יקבע את תקופת הכהונה של הוועדה.

<תומר רוזנר: אנחנו מציעים, מכיוון שאנחנו רוצים לשמור על עצמאותה של הוועדה, שהמחוקק יקבע את תקופת הכהונה, ושזאת תהיה תקופת כהונה אחת.

<תומר רוזנר: אנחנו מציעים 7 שנים, אבל כמובן הוועדה יכולה לקבוע כפי שתרצה.

מירי רגב: הרי קובעים את הוועדה הציבורית.

מירי רגב: עכשיו היא לזמן בלתי מוגבל ואני לא רוצה שכהונתה תהיה לזמן בלתי מוגבל.

<יהודה זמרת: כתוב שהשר יקבע את תקופת כהונתה.

מירי רגב: אני רוצה לקבוע את תקופת כהונתה.

<יהודה זמרת: אבל אל תגידי שהתקופה מראש אינה מוגבלת.

מיקי רוזנטל: אנחנו מעדיפים שהכנסת תקבע.

מירי רגב: אני רוצה לקבוע בעצמי את תקופת הכהונה.

מירי רגב: אני חושבת ש-7 שנים הוא משך זמן נכון.

מירי רגב: זה לא מעט מדי, זה לא הרבה מדי, זה מידתי.

מירי רגב: באמת חבל להתווכח על זה.

<תומר רוזנר: בסעיף קטן 19ב(ו) – זה עניין של מינוח, שזה יהיה "סדרי דיון" ולא "סדרי דין".

<תומר רוזנר: אנחנו לא מדברים בבית-משפט ולכן זה "סדרי דיון" ולא "סדרי דין".

זבולון כלפה: זה לא טעות סופר, זה אמיתי כנראה.

זבולון כלפה: יש פה כל הזמן ערבוב בין הרשויות.

<תומר רוזנר: אנחנו עוברים לפסקה (3) בסעיף 1, לתיקון של סעיף 22, ויש תיקון דומה בתיקון של חוק המועצות האזוריות שמקביל לו, לכן לא אחזור עליו פעמיים, התיקון יצטרך להתבצע בשני החוקים.

<תומר רוזנר: נאמר כאן שעצם הגשת כתב האישום לא תהווה עילה להדחת ראש העירייה על-ידי המועצה בשל התנהגות שאינה הולמת.

מיקי רוזנטל: כך אתה משנה את החוק משמעותית.

מירי רגב: רגע, הוא לא סיים להסביר.

מירי רגב: בבקשה.

<תומר רוזנר: אנחנו מציעים שיהיה ברור שהמסלול הוא או-או.

<תומר רוזנר: אם יש כתב אישום, לא מתקבל על הדעת שהמועצה גם תחשוב שזו התנהגות לא הולמת ואם הוועדה לא מדיחה אז המועצה תדיח.

מירי רגב: אני רוצה להסביר.

מירי רגב: לא יהיה כפל על אותו נושא, לא יהיה גם ועדה וגם מועצה.

מירי רגב: אם החוק הזה יעבור ויוחלט בו שלטובת כתבי אישום הוקמה ועדה אז כל מה שקשור לאותו עניין יהיה בסמכות הוועדה ולא בסמכות המועצה, לא גם וגם.

מיקי רוזנטל: בעצם ניטלת סמכותה של המועצה לפי ההצעה הזאת.

מירי רגב: בעניין כתבי האישום – כן.

מירי רגב: רק בעניין הזה.

מירי רגב: חד משמעית.

יעקב אשר: בנושא ההשעיה בלבד.

מיקי רוזנטל: אין לי שום בעיה, הכול בסדר, רק רציתי להבין.

מיקי רוזנטל: לא הכול הוא נגד.

<תומר רוזנר: לכן אנחנו מציעים נוסח חלופי לסעיף.

<גלעד קרן: אנחנו מציעים שהנוסח יהיה כדלקמן: "הוגש כתב אישום, לא יחולו הוראות סעיף זה לעניין המעשים המיוחסים בכתב האישום ויחולו הוראות סעיף 19א", שהוא הסעיף שלפנינו.

מירי רגב: סיימנו את הערותינו?

<תומר רוזנר: כן.

מירי רגב: סיימנו את הערותינו.

מירי רגב: אלה הערות הוועדה.

מירי רגב: מרגע זה אנחנו עוברים לדיון.

<תומר רוזנר: הסעיף האחרון שאמרנו, צריך גם תיקון מקביל בחוק המועצות האזוריות, שמופיע בהמשך.

מירי רגב: החלטתי, בגלל שאנחנו רוצים להגיע מחר להצבעה, לאפשר לכל חבר כנסת לדבר עד 10 דקות, כולל הצגת הסתייגויות ב-10 הדקות הללו.

נחמן שי: מה הדחיפות?

מירי רגב: אין שום דחיפות.

מירי רגב: הכול בסדר.

מירי רגב: כי בית-המשפט מחכה ואנחנו לא אוהבים שבית-המשפט מחכה.

מירי רגב: אם לא נסיים את הדיון הענייני של חברי הכנסת שנרשמו כאן לדיון אאריך בעוד שעתיים את הדיון.

מירי רגב: היום יש לנו שעתיים לדון, מחר יש לנו שעה וחצי לדון.

מירי רגב: בעינינו זה מספיק.

מירי רגב: אם לא יספיק, נוסיף עוד זמן.

מירי רגב: ראשון הדוברים הוא חבר הכנסת פייגלין.

מירי רגב: מנהלת הוועדה, אנא קחי זמן, 10 דקות.

מירי רגב: בבקשה.

משה זלמן פייגלין: גברתי יושבת-ראש הוועדה, אנחנו כאן כולנו טרוטי עיניים בגלל הדיון אתמול בלילה, שהתארך עד לפנות בוקר.

משה זלמן פייגלין: יש קשר בין הפארסה של אתמול בלילה לבין מה שקורה כאן עכשיו.

משה זלמן פייגלין: הפארסה הזאת של אתמול בלילה, ש"טרטרה" אותנו עד לפנות בוקר אל תוך חוק שהוא לטעמי פחות טוב מהמקורי, היא באמת התייצבות של בית-המשפט העליון פה אחד, 9 שופטים, נגד החלטת הריבון, נגד החלטת הכנסת על כל יועציה המשפטיים.

משה זלמן פייגלין: צריך להבין מה באמת השאלה שעומדת כאן על הפרק, גברתי.

משה זלמן פייגלין: השאלה שעומדת כאן על הפרק היא לא שאלת ראשי העיריות.

משה זלמן פייגלין: כל מי שקצת מצוי בנושא מבין שיש כאן כיפוף ידיים בין הרשות הנבחרת לרשות השופטת.

משה זלמן פייגלין: השאלה שעולה כרגע על הפרק עוד חמורה פי כמה וכמה, משום שהיא לא עולה על הפרק לאחר שהוגש כתב אישום.

משה זלמן פייגלין: אני חוזר על דבריי.

משה זלמן פייגלין: החוק הזה, רבותי, הוא חוק חמור משום שהשאלה האמיתית מרחפת.

משה זלמן פייגלין: אנחנו נכנסנו ישר אל סעיפי הצעת החוק ואל היער, אבל אני מבקש שנצא רגע מן היער ונראה את התמונה הכוללת כפי שהיא.

משה זלמן פייגלין: התמונה הכוללת כפי שהיא, רבותי, נוגעת לשאלה מאוד פשוטה: מי הריבון?

משה זלמן פייגלין: האם העם הוא הריבון או בג"ץ הוא הריבון, או בתי-המשפט הם הריבון?

תמר זנדברג: אולי יש איזון ביניהם.

משה זלמן פייגלין: לא, אין פה שום איזון.

מירי רגב: תמר זנדברג, תני לו לדבר.

מירי רגב: גם לך יש 10 דקות ואת תדברי אחריו.

משה זלמן פייגלין: ברשותך, תני לי, אני מבטיח לך, לא אתפרץ במילה אחת לדבריך.

מיקי רוזנטל: מה אכפת לך, שיהיה מעניין.

מיקי רוזנטל: ..

משה זלמן פייגלין: יש פה נקודה באמת מהותית וחשובה.

משה זלמן פייגלין: אני מאוד מכבד את מי שחושב שבית-המשפט הוא הריבון, בסדר גמור לחשוב כך, אבל אנחנו צריכים להחליט כאן בכנסת מי הריבון – האם בית-המשפט הוא הריבון או העם באמצעות נבחריו.

משה זלמן פייגלין: בית-המשפט לא נבחר על-ידי העם.

משה זלמן פייגלין: אנחנו נבחרנו על-ידי העם, ראשי העיריות נבחרו על-ידי העם.

משה זלמן פייגלין: וכאן המצב עוד חמור פי כמה וכמה כי לו יצוין שעכשיו נבחר ראש עירייה ואז מתגלים לגביו דברים איומים ונוראים אז הבוחר, כלומר הריבון, כלומר העם לא ידע שיש כאלה חשדות.

משה זלמן פייגלין: אבל כל הצעת החוק הזאת באה על רקע מקרים של ראשי עיריות שכתבי האישום נגדם הוגשו לפני הבחירות והם נבחרו למרות כתבי האישום על-ידי הריבון שידע שיש כתבי אישום.

משה זלמן פייגלין: אני יודע שאני בא אליכם בניקיון-כפיים עם הקונספציה שעכשיו אני מבטא.

משה זלמן פייגלין: אתם יודעים למה?

משה זלמן פייגלין: כי אני יצאתי להגנתו של – אני מודה – ראש הממשלה השנוא ביותר שהיה עליי, אהוד אולמרט, אחרי עמונה, אחרי הכול, עם כתבי האישום ומה שנעשה לו.

משה זלמן פייגלין: לא היה אכפת לי בכלל מה שקרה לו, אבל היה אכפת לי מאוד איך שקרה לו והתקדים שזה יצר.

משה זלמן פייגלין: מה קורה כאן?

משה זלמן פייגלין: תבינו, בית-המשפט ניסה להתערב בהחלטת הבוחר, בהחלטת הריבון.

משה זלמן פייגלין: הוא בא לבוחר, הריבון כביכול, כפי שתמר זנדברג אוהבת לעשות עם האצבעות, במירכאות כפולות ומכופלות, הוא בא לבוחר, לריבון כביכול ואמר לו: דע לך, נגד ראשי העיריות האלה והאלה, גפסו, לחיאני וכולי, יש כתבי אישום.

משה זלמן פייגלין: אם אתה בוחר בהם אתה שם את הפתק שלך על קרן הצבי.

משה זלמן פייגלין: זה מה שבית-המשפט אמר.

משה זלמן פייגלין: הבוחר אמר: "נאדה", אני רוצה אותם, אני בוטח באנשים האלה.

משה זלמן פייגלין: אני בכלל לא נכנס אם הם אשמים או לא אשמים, זה לא מעניין אותי.

משה זלמן פייגלין: זה מה שהריבון אמר.

משה זלמן פייגלין: אחרי שהריבון אמר את הדבר הזה בית-המשפט אומר: ככה?

משה זלמן פייגלין: אתם בכל זאת תשמעו לי, הם בכל זאת לא ישרתו.

<תומר רוזנר: את זה הוא עוד לא אמר.

משה זלמן פייגלין: אתה אמרת את זה, כרגע הסברת.

<תומר רוזנר: לא, אמרתי שיש- - -

מירי רגב: הוא אמר את זה בהיבט אחד.

משה זלמן פייגלין: אמרת שהוא מנסה ליצור את האפשרות הזאת.

משה זלמן פייגלין: אמרת: תהיה חקיקה משפטית, כך קראת לזה.

משה זלמן פייגלין: זה הדיון שעומד כאן על הפרק.

משה זלמן פייגלין: הרבה פחות מעניין אותי מה בדיוק עשו לחיאני או גפסו.

משה זלמן פייגלין: תבינו מה קורה כאן.

משה זלמן פייגלין: אנחנו נאבקים כל הזמן, לפחות הרוב בבניין הזה, הקואליציה, מתלוננים כל הזמן על כך שאנחנו ריבון לכאורה ולא באמת, וזה בא לידי ביטוי באלף צורות, כולל מה שהיה כאן אתמול בלילה.

משה זלמן פייגלין: והנה כאן בדלת האחורית באים בתי-המשפט ומאלצים אותנו, ויוצרים מייד מין שיתוף פעולה כאשר אנחנו נכנסים אל תוך הסבך של החוק הזה, עם תהליך שזו בדיוק המשמעות שלו, שלא העם הוא הריבון אלא בתי-המשפט הם הריבון.

משה זלמן פייגלין: דבר חמור מאוד קורה כאן.

משה זלמן פייגלין: אנחנו צריכים לדחות את החוק הזה מכול וכול.

משה זלמן פייגלין: מה זאת אומרת "בית-המשפט מחכה"?

משה זלמן פייגלין: ובגלל זה אנחנו גם צריכים למהר?

משה זלמן פייגלין: בית-המשפט מחכה?

משה זלמן פייגלין: שיחכה.

משה זלמן פייגלין: אנחנו בעל הבית כי אנחנו נבחרנו על-ידי הציבור.

משה זלמן פייגלין: המצב הקיים הוא המצב הנכון.

משה זלמן פייגלין: ראשי העיריות הללו נבחרו על-ידי הציבור.

משה זלמן פייגלין: תנו להם לשרת.

משה זלמן פייגלין: אם הציבור יגיע למסקנה שהם לא טובים, יזרוק אותם מתפקידם בבחירות הבאות, או קודם לכן, בכל הליך על-פי החוק הקיים.

משה זלמן פייגלין: אני קורא לך, גברתי, אני קורא לכם, חברי הוועדה, לדחות מכול וכול את הצעת החוק הזאת.

משה זלמן פייגלין: במידה ולא, במידה ובכל זאת תחליט הוועדה כן לתת למערכת בתי-המשפט בישראל עוד סמכות על הנבחרים, במקום להיפך, אז אני קורא לוועדה לאמץ- - -

מירי רגב: מה שאתה אומר עכשיו נרשום גם כהסתייגויות.

משה זלמן פייגלין: עכשיו אני נכנס להסתייגות.

משה זלמן פייגלין: קודם כול אני מסתייג באופן עקרוני מכל הצעת החוק הזאת, מכל התהליך שמובא כאן בפני הוועדה.

משה זלמן פייגלין: אספר כאן סיפור נוסף, רק שתדעו, סיפור אישי.

משה זלמן פייגלין: כאשר אני שמעתי שאת ראש העירייה הנבחר של נצרת עילית, גפסו, הכניסו למעצר, אחרי שהוא נבחר פתאום הוציאו מאי-שם איזו חקירה שהתנהלה שנתיים קודם לכן, עצרו אותו אחרי שהוא נבחר, הכניסו אותו למעצר בית, הביאו אותו קשור בשרשראות, אחרי שהוא נבחר, לבית-המשפט בדרישה לא לאפשר לו להיכנס לעירייה למשך חודש ימים, חודש הימים הקריטיים ביותר שבהם אדם מבסס את שלטונו, את בחירתו.

משה זלמן פייגלין: בסוף בית-המשפט נתן רק 4 ימים.

משה זלמן פייגלין: כמובן כל התקשורת עטה על גפסו המסכן העבריין בגלל משהו שהתחילו לחקור בכלל לפני שנתיים, שהיה מוקפא ואף אחד לא התעסק בו, אבל העיקר ראו אותו בכלי התקשורת כבול בשרשראות.

משה זלמן פייגלין: למרות שכל חברי הכנסת ואישי הציבור כמובן הדירו רגליהם מביתו והתרחקו ממנו, כי מי רוצה להתקרב לשחיתות- - -

מירי רגב: אני לא.

משה זלמן פייגלין: זה היה עוד קודם, עוד לפני שהוא נעצר.

משה זלמן פייגלין: אחרי שהוא נעצר הלכתי לבקר אותו בביתו והזמנתי את התקשורת.

משה זלמן פייגלין: תגידו שאני מושחת, תגידו שאני "מלקק" לחברי מרכז הליכוד, תגידו מה שאתם רוצים.

משה זלמן פייגלין: הלכתי לבקר אותו ואני הזמנתי את התקשורת לראות את זה.

זבולון כלפה: - - -

יפעת קריב: תני לנו רגע להגיב.

מירי רגב: לא.

מירי רגב: אני אדאג שלא יפריעו לכם.

מירי רגב: תגידו מה שתרצו, אני מבטיחה לכם, 10 דקות, תדברו גם על הבדואים מבחינתי.

מירי רגב: תדבר על הבדואים ועל המסתננים ועל הר הבית, מה שאתה רוצה.

משה זלמן פייגלין: רבותי, שיהיה ברור, יש שחיתות שכולנו מתנגדים לה, היא כמובן שחיתות כספית, שחיתות אחרת, עבירות כאלה ואחרות, מינהל לא תקין או איך שתקראו לזה, שוחד או מה שלא יהיה.

מירי רגב: יש לך עוד 3 דקות עד לתום 10 הדקות.

משה זלמן פייגלין: 3 דקות יספיקו לי.

משה זלמן פייגלין: אבל השחיתות שאני מדבר עליה, רבותי, היא שחיתות מהותית, שהיא חמורה פי כמה וכמה.

משה זלמן פייגלין: זה בעצם משיכת השטיח מתחת לריבון האמיתי והשתלטות של רשות שאינה ריבונית על כל מהות הריבונות במדינה דמוקרטית, על כל רעיון הפרדת הרשויות.

משה זלמן פייגלין: במידה והדבר הזה בכל זאת ממשיך להידון, ומאוד אצטער אם זה יקרה, אני מבקש לאמץ את מה שהעיר במכתבו שלמה בוחבוט, ראש עיריית מעלות.

משה זלמן פייגלין: אם אנחנו מחליטים באמצעות הפטנט המוזר הזה להשעות ראש עירייה למרות שנבחר ולמרות שעדיין לא הורשע, לפחות להשאיר על כנו את מה שאומר החוק כיום.

משה זלמן פייגלין: אקרא את מה שהוא כותב.

מירי רגב: השלטון המקומי תיכף יציג את זה.

משה זלמן פייגלין: אני רוצה להציג את זה כהסתייגות מטעמי.

משה זלמן פייגלין: "באשר למילוי ממלא מקומו של ראש הרשות המקומית בעת השעייתו, קיים לכך מענה בחוק הרשויות המקומיות, סעיף 14, פרק סגנים וממלאי מקום.

משה זלמן פייגלין: קרי, ראש העיר הוא זה אשר מביא לאישור מועצת העיר את סגניו וממלא מקומו, לאחר שהוא מאציל סמכויותיו אליו".

משה זלמן פייגלין: כלומר, לפחות לתת ביטוי לבחירת הציבור הרחב בכך שראש העירייה הוא זה שמביא את ממלא מקומו.

משה זלמן פייגלין: בית-המשפט אומר: לא רק שאני "שם פס" על בחירת הציבור, אני גם לא מוכן להשאיר שום קשר גם לבא אחריו.

מיקי רוזנטל: מה אתה רוצה מבית-המשפט?

מיקי רוזנטל: שר הפנים ניסח את זה.

משה זלמן פייגלין: שר הפנים, בלחץ בית-המשפט.

מירי רגב: חבר הכנסת פייגלין, נא לסיים את דבריך.

משה זלמן פייגלין: לכן בסעיף 19א(ז)(1): "המועצה תבחר ממלא מקום לראש הרשות, מבין חבריה" – אני מבקש להוסיף את המילים "אשר הומלץ על-ידי ראש הרשות הנבחר".

משה זלמן פייגלין: תודה רבה.

מירי רגב: בסדר.

מירי רגב: דבריך נרשמו.

מירי רגב: חבר הכנסת פייגלין, תודה רבה לך.

מירי רגב: השלטון המקומי, היועצת המשפטית, בבקשה.

משה זלמן פייגלין: אני מתנצל שאני חייב לרוץ.

מירי רגב: מאה אחוז.

מירי רגב: רק בהצבעה אנחנו נחליף אותך.

מירי רגב: ..

<קריאה: אני רואה שכבר לא אדבר.

מירי רגב: לא משנה אם תדבר היום או לא.

מירי רגב: היום ומחר – זה רשימת הדוברים מקרב חברי הכנסת.

מירי רגב: אקרא אותה שוב כדי שכולם יידעו מתי הם אמורים לדבר.

מירי רגב: כרגע נשמע את עו"ד נועה בן אריה, יש לך 5 דקות, התייחסות שלך להצעת החוק.

מירי רגב: לאחר מכן חברת הכנסת תמר זנדברג.

מירי רגב: בבקשה.

<נועה בן אריה: אתרום 4 מתוך ה-5 למי שתבחר היושבת-ראש.

<נועה בן אריה: מרכז השלטון המקומי היה שותף מלא בכתיבת הצעת החוק הזאת.

<נועה בן אריה: אני רוצה לומר ששיתוף הפעולה הזה היה הדוק מאוד עם משרד הפנים, עם שר הפנים שישב באופן אישי בכל אחת מישיבות ההכנה לכתיבת הצעת החוק, מהלך חסר תקדים מבחינת השלטון המקומי, ובהחלט שמעו אותנו בקשב רב, גם נציגי משרד המשפטים וגם נציגי משרד הפנים.

<נועה בן אריה: עד כאן ההקדמה, שאנחנו שותפים להצעת החוק הזאת ומברכים על קידומה.

<נועה בן אריה: לגבי ההערה של מרכז השלטון המקומי באשר למינוי ממלא מקום – גם במהלך הדיונים על כתיבת הצעת החוק וגם כעת, אנחנו סבורים שמינוי ממלא מקום לפי סעיף 14 יכול בהחלט לשמש גם במקרה הזה כממלא מקום, גם במקרה של השעיה.

<נועה בן אריה: זאת אומרת, להשתמש במנגנון של סעיף 14.

<נועה בן אריה: אשר להערה השנייה שנכתבה במסגרת המכתב שלנו, במסגרת העמדה שמונחת כאן בפני חברי הוועדה, אני סבורה שהחוק נותן לכך פתרון.

מירי רגב: אני קצת המומה ממה שאת אומרת.

מירי רגב: שוחחתי רבות עם שר הפנים אתמול, וגם עם היועצים המשפטיים, ואני יודעת שעמדת השלטון המקומי היתה כעמדת משרד הפנים, שהמועצה תמנה.

מירי רגב: קיבלתם החלטה לשנות את החלטתכם, וזה בסדר, זה מותר לכם.

תמר זנדברג: היא לא אומרת את זה.

מירי רגב: אמרת שמי שימנה הוא ראש העירייה.

יעקב אשר: לא ימנה.

יעקב אשר: שזה יהיה כמו בחוק הקיים היום.

תמר זנדברג: המועצה מאשרת את המינוי הזה.

מירי רגב: תמר זנדברג, היא אומרת שמה שאת רוצה שונה מעמדת השלטון המקומי.

מירי רגב: היא אומרת פה שלגבי ממלא מקום המועצה תתנהג כפי שהיא נוהגת היום.

מירי רגב: הרי הצעת החוק מביאה פה שני תיקונים: ועדה מייעצת, ושהמועצה תקבע את ממלא המקום ולא ראש העירייה היוצא.

מירי רגב: לאורך כל הדיונים הם היו עם משרד הפנים.

מירי רגב: עו"ד בן אריה, אמר לי השר גדעון סער שאת אישית ישבת בדיונים.

מיקי רוזנטל: אבל שכנענו אותה.

מירי רגב: והסכמת לזה שהמועצה היא זאת שתבחר את ראש העירייה, ועכשיו את אומרת במסמך שלכם, שמי שכתב אותו הוא כמובן שלמה בוחבוט, יושב-ראש מרכז השלטון המקומי, שאני מעריכה אותו מאוד, הוא אומר: לא, שינינו את עמדתנו.

מירי רגב: מי שיבחר את ממלא המקום הוא ראש העירייה היוצא.

מירי רגב: האם נכון מה שאני אומרת?

<נועה בן אריה: עמדתנו נאמרה גם במעמד הדיונים הפנימיים.

<נועה בן אריה: נאמר שבהחלט העדפנו את השימוש במנגנון של סעיף 14.

<נועה בן אריה: לכן העמדה הזאת מוצגת כאן בכתובים.

<נועה בן אריה: אכן יושב-ראש מרכז השלטון המקומי שוחח עם השר והביע בפניו את העמדה הזאת.

<נועה בן אריה: התקיים בין השניים דיון.

<נועה בן אריה: עמדת השלטון המקומי היתה ונותרה.

<נועה בן אריה: נכבד כמובן את ההחלטות שיתקבלו כאן בוועדה.

<נועה בן אריה: אנחנו חוזרים ואומרים, השלטון המקומי מברך על שיתוף הפעולה בהצעת החוק הזאת ואכן היה שותף לכתיבתה מתחילה ועד הסוף.

מירי רגב: בקיצור, אתם מברכים על שיתוף הפעולה אבל אתם מתנגדים לקביעה מי מחליט על ממלא המקום, בניגוד לכל מה שנאמר בדיונים שלכם עם משרד הפנים.

<נועה בן אריה: עדיין יש לנו הסתייגות לגבי אופן המינוי.

<גיל ליבנה: הרי במצב רגיל יש ממלא מקום.

מיקי רוזנטל: כן, וראש העירייה היה מעורב במינוי שלו.

מיקי רוזנטל: אחר-כך הוגש כתב אישום.

תמר זנדברג: יש הבדל אם זה אחרי שהוגש כתב אישום או לפני שהוגש כתב אישום.

תמר זנדברג: יושב-ראש שתלוי ועומד נגדו כתב אישום ושברגע זה ממנה, יש עם זה בעיה.

תמר זנדברג: אם זה ממלא מקום שמונה בתחילת הקדנציה, זה בסדר.

מיקי רוזנטל: אם הוא מינה אותו לפני שהוגש כתב האישום, למה לא?

מירי רגב: אבל לא על זה אנחנו מדברים.

<נועה בן אריה: יש כאן הערה חשובה.

מיקי רוזנטל: זאת ההערה.

תמר זנדברג: אני חושבת שחייבים לעשות אבחנה בהתאם לעיתוי הגשת כתב האישום.

יפעת קריב: האבחנה שצריך לעשות היא בין שלושת ראשי העיריות שנבחרו לעירייה למרות שהוגשו נגדם כתבי אישום ובין בכלל.

<נועה בן אריה: זה לא קשור.

תמר זנדברג: אתייחס בדברים שלי.

מירי רגב: תתייחסי בדברים שלך.

מירי רגב: נועה בן אריה, תמשיכי בבקשה ותתייחסי לסוגיה הזאת.

מירי רגב: את אומרת שמי שימנה את ממלא מקומו של ראש העירייה בזמן שהוא בהשעיה הוא ראש העירייה היוצא.

<נועה בן אריה: אנחנו מציעים שיהיה מינוי לפי סעיף 14, שהוא באישור המועצה, כפי שקיים היום.

<נועה בן אריה: לגבי ההערה השנייה שמופיעה במכתב הזה, אני סבורה שהחוק כן נותן לה פתרון ואני מניחה שחבריי ממשרדי הממשלה יסכימו.

<נועה בן אריה: כאשר מתמנה ממלא מקום לראש הרשות המקומית המושעה, הוא למעשה נכנס בנעליו של ראש הרשות המקומית לחובה ולזכות.

<נועה בן אריה: לכן כל הכללים החלים על העברתו מכהונה במקרה הזה יחולו גם כאן.

<יהודה זמרת: צריך להבין שראש הרשות המקומית יכול להעביר אותו מכהונה לבד, בלי אישור המועצה.

<יהודה זמרת: זה הלכת סלאמה.

<נועה בן אריה: מה שנאמר כאן בהערה השנייה, ועל כך וידאתי אתמול בשיחה אתכם, שעל מנת למנוע מצב של יצירת כלנתריזם, ברגע שמונה ממלא המקום בבחירות המיוחדות, או כפי שייקבע על-ידי הוועדה בהתאם להערות שיישמעו כאן, לאחר מכן יכולת החילופים הנוספת, או יכולת ההדחה הנוספת תהיה בהתאם להוראות החוק הקיים.

<נועה בן אריה: היא לא תהיה כזו שאפשר יהיה שוב בהרמת ידיים רגילה להדיח אותו מתפקידו, על מנת למנוע מצב כזה.

מירי רגב: הבנו את העניין.

מירי רגב: נלבן את זה אחר-כך עם משרד הפנים ועם משרד המשפטים.

<נועה בן אריה: מעבר לכך, אנחנו מברכים על הצעת החוק.

מירי רגב: מאה אחוז, תודה רבה לך.

מירי רגב: חברת הכנסת תמר זנדברג, 10 דקות עומדות לרשותך, כולל ההסתייגויות, ולאחר מכן ראש עיריית שוהם.

מירי רגב: בבקשה.

תמר זנדברג: תודה רבה, גברתי היושבת-ראש.

תמר זנדברג: אני רוצה לברך על הדיון הזה.

תמר זנדברג: לגבי הסוגיה הכללית, אני מחשיבה את עצמי, גם כחברת מועצה לשעבר וגם כאשת ציבור שמאוד-מאוד מחשיבה את הזירה הפוליטית ופעמים רבות עומדת גם להגנת הזירה הפוליטית מפני כל מיני סוגים של פופוליזם כאלה ואחרים, שדמוקרטיה היא גם איזון בין רשויות והיא לא דריסה על-ידי הריבון, אך ורק בגלל שהוא הריבון, את כל שאר הערכים, וצריך להיות איזון ביניהם.

תמר זנדברג: אני רוצה להזכיר שאנחנו מתכנסים לדיון הזה תחת אווירה, שבעצם האפשרות שעמדה על הפרק מטעם בית-המשפט, כפי שחל בהלכות אחרות לגבי שרים, היא הדחה.

תמר זנדברג: אני שותפה לתחושה, שבמקרה של ראש עירייה שנבחר ישירות הדחה מיידית ללא דרך חזרה היא צעד חריף מדי.

תמר זנדברג: זה לא דומה לשר שממונה ובעצם נשאר בחברותו בכנסת כפי שקבע הריבון ויכול לחזור לתפקידו.

תמר זנדברג: ראש עירייה זה סיטואציה מיוחדת.

תמר זנדברג: לכן אני חושבת שהחוק הזה במובן מסוים, אנחנו כן צריכים לזכור שהוא הולך איזה צעד אחורה מהדחה, אבל בסיטואציה שיש בה היגיון דמוקרטי מסוים וטוב שכאן נגן עליו.

תמר זנדברג: אבל יש לי מספר הערות כדי לוודא שזה באמת יעשה את העבודה שלו.

תמר זנדברג: אני מבקשת מהייעוץ המשפטי תשומת לב, ברמת הסעיפים, להפנות לאיזה סעיף אני מתייחסת.

תמר זנדברג: אדבר על הרעיון הכללי ואתם תתאימו לסעיפים.

מירי רגב: את מדברת גם על ההסתייגויות?

תמר זנדברג: אכנס להסתייגויות.

תמר זנדברג: אגיד משהו עקרוני שיש בו גם הסתייגות ואני מבקשת שאתם תעשו את ההתאמה לסעיף הרלוונטי.

תמר זנדברג: בסדר?

<תומר רוזנר: נעשה כמיטב יכולתנו.

תמר זנדברג: יש פה כמה נושאים עקרוניים שעומדים על הפרק.

תמר זנדברג: דבר ראשון, כל נושא הנסיגה המסוימת אל עבר הוועדה הציבורית.

תמר זנדברג: קודם כול, בואו נזכור, מדובר במקרים של כתבי אישום בעבירות ולכן בהחלט יכול להיות שאנחנו צריכים לתת את הדעת על כך שצריך להיות איזה איזון בין מצב שבו בכל מקרה יש שיקול דעת למועצה לקבוע שהוא אינו ראוי, כמו היום, והמועצה יכולה להחליט בעצמה, לבין מצב שעומד כתב אישום.

תמר זנדברג: אני מציעה, יש כמה הצעות לחילופין.

תמר זנדברג: אחת, שבכל מקרה של כתב אישום בעבירה מסוגים של שוחד, הפרת אמונים, עבירות שנוגעות לתפקיד הציבורי, לא איזה חצייה ברמזור אדום או דוח תנועה, כמובן, אבל עבירות שקשורות מהותית לתפקוד הציבורי, ששיקול הדעת יופקע מן הוועדה וזה יהיה מצב של הליכה למסלול של השעיה באופן אוטומטי.

תמר זנדברג: לחילופין- - -

<תומר רוזנר: לעניין הזה, תצטרכי לתת לנו רשימה של העבירות שאת מדברת עליהן.

<תומר רוזנר: שוחד והפרת אמונים – אנחנו יודעים, אבל אם יש עבירות נוספות שאת רוצה להגיד ספציפית תצטרכי לפרט אותן.

משה מזרחי: מה זה קשור למילוי תפקידו?

משה מזרחי: אם ראש רשות מקומית אנס מישהי בביתו, אז מה, זה קשור למילוי תפקידו?

משה מזרחי: לא.

משה מזרחי: הוא צריך להישאר ראש רשות מקומית?

משה מזרחי: לא.

<תומר רוזנר: אנחנו מדברים על עבירות בקשר למילוי תפקידו?

יפעת קריב: זה בדיוק מה שמחזק את הטענה שהדיון הזה צריך להיות עמוק וצריך גם לדון בעבירות שאותן נקבע, שהן עבירות שאוטומטית יש הדחה בגינן.

משה מזרחי: אבל אם יהיה אונס אז זה ילך לוועדה חלילה.

תמר זנדברג: גם אונס והטרדה מינית.

מירי רגב: יש לה 10 דקות דיבור.

מירי רגב: תוסיפי, אם את רוצה, גם אונס ועבירות נוספות בהסתייגויות, אין בעיה.

תמר זנדברג: לחילופין.

<תומר רוזנר: אז כרגע העבירות שאת מדברת עליהן הן שוחד, הפרת אמונים, אונס.

מירי רגב: תוסיפי את זה אחר-כך.

תמר זנדברג: אני לא משפטנית.

משה מזרחי: אפשר להוסיף עוד 10 סוגי כתבי אישום שבגינם היא תגיד שבוודאי אדם כזה לא צריך להיות שם.

מיקי רוזנטל: היא מציעה עבירות שקשורות למילוי תפקידו כראש עירייה.

<תומר רוזנר: היא אומרת שלא.

<תומר רוזנר: שאלתי אותה.

תמר זנדברג: לא, אל תכניסו לי מילים לפה.

יפעת קריב: שוחד, שידול לקבלת שוחד, מרמה והפרת אמונים, קשירת קשר לביצוע פשע, קבלת דבר במרמה בנסיבות מחמירות, שיבוש מהלכי משפט.

יפעת קריב: אני יכולה לתת לך רשימה.

יפעת קריב: נראה שאנחנו הולכות בערך באותו כיוון.

יפעת קריב: אני יכולה לתת לך את הרשימה.

מירי רגב: לא עכשיו.

מירי רגב: חבל לבזבז על זה זמן.

מירי רגב: תעבירו את רשימת העבירות שעליה נצביע בהסתייגות, ונפיל אותה.

<תומר רוזנר: אם יש לך רשימה, מאה אחוז.

תמר זנדברג: צריך לתת את הדעת על כך.

תמר זנדברג: אני חושבת שיש bulk מסוים של עבירות שאנחנו כן יכולים לכלול.

תמר זנדברג: גם אם הוועדה תישאר על כנה וגם אם נשאיר לה את שיקול הדעת, יש עבירות מסוימות שבגינן העברה למסלול השעיה צריכה להיות אוטומטית.

תמר זנדברג: לא ציינתי שאת כל ההסתייגויות אני מגישה בשם קבוצת מרצ.

מירי רגב: רק מרצ או גם העבודה?

תמר זנדברג: אני נציגת מרצ.

משה מזרחי: אחרי ה"זובור" שעשיתם לנו הפסקנו לעלות על העקרונות האלה.

תמר זנדברג: לחילופין, לגבי הוועדה עצמה, לגבי הרכב הוועדה, מה שהייעוץ המשפטי אמר לגבי שופט עליון וכולי כמובן מקובל.

תמר זנדברג: אני חושבת שהמינוי של ראש עירייה בדימוס בעייתי.

תמר זנדברג: הייתי מציעה להרחיב את זה יותר.

דוד אזולאי: עוד שופט...

תמר זנדברג: לא.

דוד אזולאי: אולי ראש עירייה בדימוס שיהיה שופט...

מירי רגב: חבר הכנסת אזולאי, יושב-ראש ועדת הפנים לשעבר, יהיו לך 10 דקות דיבור.

תמר זנדברג: אני מכירה בצורך שיהיה מישהו גם מהפרקטיקה וגם מהעולם הפוליטי.

תמר זנדברג: זה לא יכול להיות מוגבל אך ורק לראש עירייה.

תמר זנדברג: מי שמגיע מן השלטון המקומי יודע, יש המון פעמים ניגודי אינטרסים בין ראשי עיריות ובין נושאי תפקידים אחרים בשלטון המקומי, כמו חברי מועצות, כמו מבקרי פנים, כמו יועצים משפטיים לשעבר וכולי, ובטח ובטח שלא יכול להיות ראש עירייה ללא שום תקופת צינון.

תמר זנדברג: הרי אתמול סיים את תפקידו ראש עירייה במקום מסוים שאולי תמך בראש העירייה הזה באיזו ועדה מחוזית או בפורום ה-15 או בשלטון המקומי או לא-יודעת-מה, ולמחרת הוא כבר שופט בעניינו מטעם מינוי של שר הפנים?

זבולון כלפה: סעיף קטן 19ב(ב) נותן לך מענה, דרך אגב.

מירי רגב: מי את מציעה שזה יהיה?

תמר זנדברג: אני מציעה להרחיב את זה לאדם שיש לו ניסיון בשלטון המקומי, לרבות חברי מועצה, למשל, כפי שהשר יקבע, ושבכל מקרה תהיה תקופת צינון.

מירי רגב: לכמה זמן?

תמר זנדברג: מה נהוג בתקופות צינון?

<תומר רוזנר: כתוב כאן שהוא לא יהיה שנתיים בחיים הפוליטיים.

<תומר רוזנר: זה לגבי השופטים.

<תומר רוזנר: את רוצה שגם לגביו ייקבע ששנתיים הוא לא יהיה בחיים הפוליטיים?

תמר זנדברג: אדרבה ואדרבה, אם זה קיים לגבי השופטים איך ייתכן שלא יהיה קיים לגבי אנשי רשויות מקומיות?

תמר זנדברג: צריך שהממשלה תיתן על זה את הדעת ותקבע גם כן תקופת צינון של שנתיים.

מירי רגב: יש לך עוד 3 דקות דיבור.

תמר זנדברג: לעניין החשוב של בחירת ממלא המקום, שנדונה כאן – ראו, זה חוק שיש בו משהו מן הפרסונלי, אבל זה לא פרסונלי אישי, אלא זה חוק שבעקבות מספר מקרים שהיו בזמן האחרון בעצם חידדו איזשהו צורך, וכמובן שהוא צריך לתת מענה גם למקרה הכללי.

תמר זנדברג: לכן אני אומרת שיש הבדל בין מקרה שבו ראש עירייה התחיל את הקדנציה שלו ללא כתב אישום, מינה ממלא מקום במסגרת ההסכמים הקואליציוניים, זה בסדר גמור, אנחנו אנשים פוליטיים, הכול בסדר, וקרה מה שקרה.

תמר זנדברג: היו ראשי ממשלה שקיבלו את תפקידם באופן הזה, באופן מפתיע ובלתי צפוי.

תמר זנדברג: לא דומה המצב הזה למצב שבו ראש עירייה עמד לבחירה תחת כתב אישום ומתוך ידיעה שבישיבה הבאה של המועצה צפוי תהליך הדחה, ואז הוא ממנה את מי שיהיה ממלא המקום.

תמר זנדברג: זה לא דומה ואסור שזה יהיה דומה.

תמר זנדברג: לכן אני מציע, אולי נעשה אבחנה בחוק בין שני המקרים האלה.

תמר זנדברג: אני בכלל מציעה – וגם את זה אני מבקשת לרשום כהסתייגות – שמי שעומד ותלוי נגדו כתב אישום באותן עבירות שציינו לא יוכל להתמודד.

תמר זנדברג: אני חושבת שהזוי שבן אדם יתמודד, ייבחר, לא יודח, יתמודד שוב וחוזר חלילה.

מירי רגב: זה תיקון לחוק אחר אז אולי תביאי הצעת חוק פרטית ונקדם אותה פה בוועדה.

תמר זנדברג: אין בעיה.

תמר זנדברג: בהקשר הזה אני מציעה לקבל את העובדה שממלא המקום הממונה מראש לפי החוק הקיים הוא זה שיקבל את מילוי המקום אך ורק במקרה שבו לא עמד כתב אישום כנגד ראש הרשות המקומית לפני הבחירות, שאותו אדם לא מונה תחת כתב אישום.

תמר זנדברג: בכל מקרה אחר, אני מציעה להשאיר את זה אך ורק לשיקול דעת המועצה.

<תומר רוזנר: אני רוצה להפנות את תשומת לבך לכך שההצעה כפי שמונחת היום אומרת שאם כתב האישום היה לפני הבחירות אז לא המועצה ממנה את ממלא המקום אלא מספר שתיים ברשימה- - -

מירי רגב: אוטומטית נהיה ממלא מקומו.

תמר זנדברג: זה צריך להידחות מכול וכול.

מירי רגב: למה?

מירי רגב: להיפך.

מירי רגב: את הולכת לבחירות עכשיו, יש עליך כתב אישום.

מירי רגב: הציבור אמר: למרות כתב אישום אני בוחר בך.

מירי רגב: אני בוחר בך ובמספר שתיים שלך.

מירי רגב: אחרי הבחירות הוחלט להשעות אותך ואז אוטומטית מי שמתמנה בבחירות, כאשר הציבור יודע שיש על ראש העירייה כתב אישום, זה מספר שתיים שלו.

מירי רגב: אבל כשאין בחירות וכתב האישום מוגש במהלך הכהונה אז לא ממלא מקומו אלא המועצה תקבע.

מירי רגב: זאת ההפרדה שעושים.

תמר זנדברג: כל מי שמכיר סיטואציה של בחירות מקומיות מבין שזה בעייתי.

תמר זנדברג: ראש העירייה נבחר בבחירות ישירות, הוא לא נבחר כמו בכנסת כאשר הוא עומד בראש רשימה ואנחנו יודעים מי מספר שתיים אחריו.

תמר זנדברג: לא דומה בחירות מקומיות לבחירות לכנסת.

מירי רגב: תגידי מה הצעתך.

תמר זנדברג: ההצעה של מספר שתיים לדעתי ממש לא רלוונטית למקרה של רשויות מקומיות.

תמר זנדברג: ראש הרשות המקומית נבחר בבחירות ישירות.

תמר זנדברג: המצב המקביל הוא שנעשה בחירות מיוחדות למספר שתיים.

מירי רגב: אז מה את מציעה?

תמר זנדברג: אני מציעה שאם כתב האישום היה עומד ותלוי לפני הבחירות קביעת ממלא המקום תהיה במועצה.

תמר זנדברג: נקודה נוספת לגבי הסגנים.

תמר זנדברג: צריך להיות ברור, ברגע שממלא המקום נכנס לתפקידו ומתפקד בפועל כראש עירייה, כל שאר התנאים נשארים אותו דבר.

תמר זנדברג: כלומר, הוא ראש העירייה בפועל, עם כל הסמכויות.

מירי רגב: ואז יש לו גם סגנים עם תקנים וכל מה שזה אומר.

תמר זנדברג: הכול.

מירי רגב: התקנים לפי מה שיש לעיר עצמה.

מירי רגב: זאת אומרת, לא הוספה ולא הפחתה.

תמר זנדברג: בוודאי, לפי מה שיש לעיר עצמה.

תמר זנדברג: אבל כל הסמכויות – הוא עומד בראש ועדת התכנון והבנייה, כל הדברים.

מירי רגב: זה ברור.

מירי רגב: כך לגבי ממלא מקום.

מירי רגב: גם על זה דיברתי, נועה בן אריה, היועצת המשפטית של השלטון המקומי ונציגי משרד הפנים.

מירי רגב: כאן היתה הערה גם של חלק מראשי העיריות.

מיקי רוזנטל: זה לא כתוב בהצעת החוק.

מירי רגב: כי זה מובן.

מיקי רוזנטל: ראש העירייה לא ייתכן שיושעה אבל יהיה חבר בוועדה לתכנון ערים ובתפקידים אחרים.

מיקי רוזנטל: זה לא כתוב בהצעת החוק.

מירי רגב: הוא מושעה מכל תפקידיו, בוודאי.

<נועה בן אריה: לא.

מיקי רוזנטל: אם הוא יושב-ראש החברה הכלכלית של העיר, מזה הוא לא מושעה.

מירי רגב: רגע, מיקי רוזנטל העלה פה נושא חשוב, רק רגע.

מירי רגב: שלושה יועצים משפטיים בלבד, אני רוצה לשמוע את עמדתכם ולא אף אחד אחר.

מירי רגב: האם כשמשעים ראש עירייה מתפקידו הוא יכול לכהן, לדוגמה, כיושב-ראש ועדת התכנון והבנייה?

<תומר רוזנר: לא.

<נועה בן אריה: לא.

מירי רגב: מה כן הוא יכול?

<נועה בן אריה: להיות יושב-ראש ועדה.

<אבירם גרובר: אנחנו חברי מועצה ברמת השרון.

מירי רגב: שלום.

מירי רגב: מישהו נתן לכם זכות דיבור?

מירי רגב: שבו בשקט עד שאתן לכם זכות דיבור.

מירי רגב: בבקשה, מה קובע החוק?

מירי רגב: במה מותר לו להתעסק ובמה לא?

<יהודה זמרת: ראש הרשות המקומית, אנחנו נוטלים ממנו את סמכויותיו כראש עירייה.

<יהודה זמרת: הוא נשאר חבר מועצה ויכול לכהן בוועדות המועצה.

<יהודה זמרת: קיימים פה כללי המשפט המינהלי, שאומר שאם המועצה תמנה אדם – הרי למה אנחנו מדברים פה?

<יהודה זמרת: כי זה מקרה שאדם מכהן מתוקף תפקידו.

<יהודה זמרת: אין פה שיקול דעת, זה לא הלכת פנחסי, דרעי או כל הלכה אחרת.

מיקי רוזנטל: יש לי שאלה.

מיקי רוזנטל: אני רוצה להקשות עליו.

מיקי רוזנטל: נניח שראש העירייה הוא יושב-ראש החברה הכלכלית של אותה עירייה.

תמר זנדברג: זה בעייתי.

תמר זנדברג: זה גורר אותנו להתדיינות משפטית.

תמר זנדברג: אם הוא יושב-ראש הוועדה לתכנון ובנייה, האם זה מתוקף תפקידו כראש העירייה או מתוקף תפקידו כחבר מועצה?

<נועה בן אריה: לא, מתוקף תפקידו כראש רשות.

תמר זנדברג: אם הוא לא מונה על-ידי המועצה להיות ראש הוועדה לתכנון ובנייה- - -

<יהודה זמרת: הוא מושעה רק במסגרת סמכויותיו כראש עירייה.

מירי רגב: שקט, רגע.

מירי רגב: אתם רוצים לדון ביניכם, חברי הכנסת?

מירי רגב: תדונו ביניכם.

תמר זנדברג: אנחנו רוצים להבין.

מירי רגב: אבל אני רוצה לשמוע את תשובת היועץ המשפטי של משרד הפנים.

<יהודה זמרת: החוק הזה מסדיר את השעייתו מתפקידו כראש עירייה בלבד.

<יהודה זמרת: הוא נשאר חבר מועצה וממשיך ליהנות מכל מה שחבר מועצה יכול להיות.

מירי רגב: מה יכול להיות חבר מועצה?

מירי רגב: רגע, אני מבינה לאן זה חותר.

מירי רגב: אני רוצה לשאול שאלה ברורה.

מירי רגב: הרי יש מספר תפקידים שאנחנו מבינים, הרי כל החוק הזה אם זה היה תלוי בי לא היה בא, הייתי מחכה לבית-המשפט, בית-המשפט היה אומר "מורשע" ואז הוא היה הולך.

מירי רגב: אבל יש חוק.

מירי רגב: אני שואלת שאלה פשוטה.

מירי רגב: האם ייתכן שראש עירייה מושעה יכול לתפקד בכל התפקידים?

מירי רגב: יש תפקידים שהוא מתעסק בהם ואין לי שום בעיה כי אין שם היבטים של השפעה של ראש עירייה, אבל יש תפקידים חשובים, כמו יושב-ראש ועדת התכנון והבנייה.

מיקי רוזנטל: גם חבר בוועדת התכנון והבנייה, לא רק יושב-ראש.

מירי רגב: כמו החברה הכלכלית.

יפעת קריב: למשל מכרזים.

מירי רגב: האם יכול להיות מקרה שראש עירייה מושעה יוכל להתמנות לתפקידים כאלה?

יפעת קריב: עכשיו הוא חבר מועצת העיר אז- - -

<יהודה זמרת: החוק לא מסדיר את הנושא, כמו שהוא לא מסדיר לגבי חבר מועצה רגיל, לא ראש רשות מקומית, שהוגש נגדו כתב אישום.

מירי רגב: מר גרובר, נפסיק את הדיון.

מירי רגב: אם עוד פעם תדבר תצא החוצה.

מירי רגב: כך ראש העירייה שלך מנהל דיונים ברמת השרון?

מירי רגב: כפי שאני מכירה אותו, לא.

מירי רגב: אז אני מבקשת.

<נורית אבנר: ראש עיריית רמת השרון מושעה.

מירי רגב: אבל הוא בכל זאת נבחר 3 פעמים.

מיקי רוזנטל: והוא אפילו לא במפלגה שלך.

מירי רגב: נכון, זה אומר שיש אנשים לא מהמפלגה שלי שגם הם טובים, אבל לא כולם.

מירי רגב: הוא במקרה כן.

<יהודה זמרת: אותו מצב יכול להיות לגבי כל חבר מועצה שהוגש נגדו כתב אישום.

<יהודה זמרת: אין היום הסדר בחקיקה שמסדיר מה קורה כשמוגש כתב אישום נגד חבר מועצה.

<יהודה זמרת: אבל מה שחל על-פי הפסיקה, מאחר וכאשר ממנים אותו לוועדה צריך להפעיל שיקול דעת מינהלי, המועצה נדרשת לבחון לעת המינוי שלו לוועדה כלשהי, לוועדת החינוך או לוועדת בניין ערים- - -

מיקי רוזנטל: אני חושב שאתם טועים.

מיקי רוזנטל: אפשר לכתוב את זה בחוק במפורש.

מירי רגב: העלה פה מיקי רוזנטל נושא נכון.

מירי רגב: לא חשבנו עליו.

מירי רגב: זה נושא נוסף בפער, שאני מבקשת שתדונו עליו אחרי הדיון הזה כדי לראות לאילו תפקידים אפשר למנות את ראש העירייה המושעה ולאילו תפקידים לא, מפאת אותה סיבה, שהוא בעצם הושעה מתפקידו, כדי שלא תהיה לנו בזה שוב בעיה ואז בחוק הזה נצטרך להתחיל לעבור על סמכויות חברי מועצה.

<יהודה זמרת: חבר מועצה רגיל שהוא לא ראש רשות מקומית והוגש נגדו כתב אישום- - -

מירי רגב: הבנו.

מירי רגב: יש כאן סוגיה שלא חשבנו עליה.

מיקי רוזנטל: אבל אנחנו כותבים פה חוק מיוחד.

מירי רגב: הבנו.

מירי רגב: די.

מירי רגב: נטפל בזה.

מירי רגב: תמר זנדברג, משפט אחרון, ההסתייגות האחרונה שלך.

תמר זנדברג: ההסתייגות האחרונה היא לנושא אותה ועדה כאמור.

תמר זנדברג: שכחתי לציין את זה קודם.

תמר זנדברג: אני מבקשת תחימה של משך הזמן שהוועדה יכולה להתכנס.

<תומר רוזנר: כתוב: תוך 45 ימים.

תמר זנדברג: אני רוצה להגיש הסתייגות.

תמר זנדברג: אני מציעה לקצר את זה ל-14 ימים.

מירי רגב: זה זמן ההתכנסות של הוועדה המייעצת.

מיקי רוזנטל: אני הולך אתך בעניין, שאם בית-המשפט לא יחליט יוכל ראש עירייה- - -

מירי רגב: עכשיו אתה מדבר, בעוד רגע.

מירי רגב: עוד משהו, תמר זנדברג?

תמר זנדברג: לא.

מירי רגב: תודה, בזה סיימת את ההסתייגויות שלך, 10 דקות דיבור.

מירי רגב: אנחנו עוברים לראש עיריית שוהם, 3 דקות.

מירי רגב: בגלל שאתה ראש עירייה אז אולי אתן לך רק דקה לדבר.

מירי רגב: .. 3 דקות לרשותך, בבקשה.

<גיל ליבנה: אני רוצה לפתוח את דבריי ולומר שאני מזדהה מאוד עם ההצהרה של חבר הכנסת משה פייגלין.

<גיל ליבנה: גם אני שותף לתחושה הזאת, שמה שנעשה כאן הוא תוצאה של – משה מזרחי הזכיר אונס בהיבט הפלילי, אבל אני מדבר כמובן רק בהקשר הזה – שהרשות המבצעת, ובאמצעותה כרגע גם הרשות המחוקקת נאנסת ליצור כאן איזה הסדר שבעצם פוגע בדמוקרטיה, פוגע בחזקת החפות, שהיא עדיין זכות יסוד במדינת ישראל.

<גיל ליבנה: לכן, על רקע זה, אני חושב שהדבר האלמנטרי שאתם כמחוקקים יכולים לעשות כדי לפחות לשמר את קביעת הבוחר, שמי כמוכם מבין את קביעת הבוחר ואת משקלה, היא שני דברים.

<גיל ליבנה: אחד, להשאיר את אופן בחירת ממלא המקום והסגנים כפי שקבוע בחוק עצמו – החוק לא מדבר על סיטואציה שבה ממנים את ממלא המקום או הסגן כפי שכרגע אנחנו נדרשים בראשית קדנציה באותן ערים מדוברות – לבין סיטואציה שיכולה לקרות גם במהלך הקדנציה עצמה.

<גיל ליבנה: יש פה תהליך של האצלת סמכויות, יש פה תהליך של בחירת אנשים מתאימים.

<גיל ליבנה: בכל מקרה מליאת המועצה, על הרכבה, צריכה לאשר את הבחירה הזאת.

<גיל ליבנה: היא יכולה גם לשלול אותה.

<גיל ליבנה: זה דבר אחד.

<גיל ליבנה: הסיטואציה האחרת, שכן מנסים ליצור איזה הסדר מיוחד, שונה בניואנס, אבל הניואנס הזה חשוב, מן ההסדר הקבוע בחוק בסעיף 14.

<גיל ליבנה: בסיטואציה הזאת כשרוצים למנות ממלא מקום יתקיים דיון, וזה לא ילך על-פי החוק הרגיל.

<גיל ליבנה: זה יכול להוביל למצב שבו הרשויות המקומיות היו לפני חוק הבחירה הישירה, שמליאת מועצת העיר היתה יכולה בהינף יד, ברוב קטן להחליף את ראש העירייה.

<גיל ליבנה: וגם ממלא המקום הזה, לפי מה שכתוב כאן, אם לא ימצא חן בעיניה, אחרי כמה חודשים היא יכולה על-פי מה שכתוב, ברוב חבריה, להחליף אותו.

<גיל ליבנה: לכן צריך להישאר בפרוצדורה המקובלת והטובה, איך בוחרים סגנים וממלא מקום, והיא קבועה בסעיף 14.

מירי רגב: מאה אחוז.

מירי רגב: חבר הכנסת מיקי רוזנטל, 10 דקות לרשותך, ולאחר מכן שמעון ועקנין, חבר מועצת בת-ים.

מיקי רוזנטל: תודה רבה, גברתי היושבת-ראש, חברי חברי הכנסת, מכובדים.

מיקי רוזנטל: אני חייב הערה קצרה, לא אבזבז זמן רב על העניין הזה, אבל נאמרו פה דברי נאצה כמעט על בית-המשפט העליון.

מיקי רוזנטל: ההליך הדמוקרטי חשוב לכולנו.

מיקי רוזנטל: אין פה מחנה של טובים ורעים, אוהבי בית-משפט ושונאי בית-משפט, אוהבי חוק ושונאי חוק.

מיקי רוזנטל: נוצרה פה איזו לקונה, שבית-המשפט בעקבותיה נאלץ לפסוק דבר והיפוכו כמעט, גם לאשר לראשי עיריות להתמודד וגם לפסול את כהונתם וכולי.

מיקי רוזנטל: אנחנו נדרשים לכך מפני שהמצב החוקי לא ענה על המציאות בשטח ולא בגלל שבית-המשפט העליון החליט כך.

מיקי רוזנטל: כאשר החוק נחקק לא שיערנו שיהיו עשרות ראשי עיריות שייחקרו במשטרה ועוד מספר לא מבוטל של ראשי עיריות שיוגשו נגדם כתבי אישום, ומכאן המצב הזה.

מיקי רוזנטל: אבל זה לא הדיון.

מיקי רוזנטל: אני מבקש, כאמור, לגשת לעניין, אבל אי אפשר היה בלי ההערה הזאת.

מירי רגב: רק בדבריך תוסיף מה להסתייגויות ומה לא.

מיקי רוזנטל: מעכשיו הכול הסתייגויות, שהן משותפות לחבר הכנסת משה מזרחי, חבר הכנסת נחמן שי ולי.

מיקי רוזנטל: נגיש אותן גם בנייר.

מיקי רוזנטל: חבר הכנסת מזרחי ירחיב בנושא.

מיקי רוזנטל: הוא מבקש שהחוק הזה יחול גם על סגן ראש רשות מקומית.

מיקי רוזנטל: הוא ירחיב על כך ואני לא ארחיב.

מיקי רוזנטל: אני מבקש, ברשותך, להעיר דווקא לדברים שאת אמרת.

מיקי רוזנטל: ביקשת שלראש עירייה תהיה אפשרות להציג את דברו בפני הוועדה וזה נשמע צודק ואפילו מקובל.

מיקי רוזנטל: אלא אני חושב שצריך להתלות את זה באורך ההליך, כדי שזה לא יהפוך לעוד אינסטנציה, שזה לא יהיה עוד בית-משפט.

מיקי רוזנטל: אז נאמר שכל ההליך יסתיים תוך חודש או תוך זמן מסוים והוא יגיד: לא הספקתי להביא את כל העדים שלי.

<יהודה זמרת: כתוב: 45 ימים.

מירי רגב: תוך 45 ימים הערר יסתיים, כולל השימוע.

מירי רגב: זה נראה לך סביר?

מיקי רוזנטל: כולל כל השלבים.

מיקי רוזנטל: 45 ימים מהפנייה של היועץ המשפטי לממשלה עד לסיום ההליך, זה סביר ואז זה בסדר.

מיקי רוזנטל: שנית, אני מבקש מאוד שההליך הזה יהיה שקוף לציבור ושהפרוטוקולים שלו יפורסמו לציבור.

מיקי רוזנטל: זה לא מופיע כרגע בהצעת החוק.

מיקי רוזנטל: מאחר ואין פה עניינים אישיים שעלולים להביך את ראש העירייה, שגובלים בפגיעה בצנעת הפרט או דברים כאלה, ומאידך יש פה עניין ציבורי נרחב, אני חושב שיש להחיל על העניין הזה שקיפות.

מירי רגב: את הנושא הזה אני גם מבקשת לבדוק.

מירי רגב: כל מה שאני אומרת כאן שאני מבקשת לבדוק זה דברים שנראים לי הגיוניים ולכן שווה לבדוק אותם.

<תומר רוזנר: היכן אתה מבקש שיהיה הפרסום?

מיקי רוזנטל: שיהיה פרסום באינטרנט, באתר הכנסת, לא אכפת לי היכן.

<תומר רוזנר: באתר של משרד הפנים, זה בסדר?

מיקי רוזנטל: העיקר שתהיה פומביות לעניין.

מיקי רוזנטל: אנחנו, כאמור, מבקשים שהחוק הזה יחול גם על סגני ראש רשות מקומית.

מיקי רוזנטל: בכל מקום שמצוין ראש רשות יתווסף גם סגן ראש רשות.

מיקי רוזנטל: לא אחזור על הטיעונים של חברת הכנסת זנדברג.

מיקי רוזנטל: אני סבור שכדי שלא יתמשכו ההליכים כדאי לקבוע סדרה של עבירות שבגינן ציבורית לא יכול להיות שהוועדה תחליט הפוך ולכן חשוב להימנע מהארכת התהליכים.

מיקי רוזנטל: הוועדה תדון בכל מקרה שלא נוגע לאותה רשימת עבירות.

מיקי רוזנטל: אפשר להגיע לרשימת עבירות מוסכמת וסבירה בעניין הזה, שגם לא תגזים, מצד אחד, וגם תקצר תהליכים, מצד שני.

מיקי רוזנטל: אגב, גם את עינוי הדין של ראש העירייה, לצורך העניין, גם זה שיקול.

<תומר רוזנר: חבר הכנסת רוזנטל, תצטרך להציע לנו את רשימת העבירות.

מירי רגב: בסדר, הוא יציע את זה בכתב.

מיקי רוזנטל: בסדר.

מיקי רוזנטל: בהנחה שנפתרת הסוגיה מה ראש עירייה יכול לעשות או לא לעשות, אני חושב שכן כדאי לכלול את זה בחוק, אבל גברתי כבר ביקשה מן החברים.

מיקי רוזנטל: לגבי תפקידיו הנוספים של ראש העירייה אני סבור שצריך להסדיר את זה בחוק.

מיקי רוזנטל: עכשיו אני מגיע לנושא אופן בחירת המחליף, שהוא באמת סוגיה מהותית מאוד.

מיקי רוזנטל: בהליך עניינים רגיל שבו ראש העירייה מואשם אחרי שהוא מכהן כבר, החוק הקיים לדעתי הוא הטוב ביותר.

מיקי רוזנטל: הרי במסגרת החוק מינה לעצמו ראש העירייה, והקואליציה הסכימה, סגנים וממלא מקום ולפיכך יש לנו תשובה.

מיקי רוזנטל: המועצה לא צריכה להתכנס שוב בגלל ההשעיה, יש ממלא מקום ראש עירייה, שראש העירייה היה מעורב בבחירתו, זה לא אדם זר.

מיקי רוזנטל: ולכן לצורך העניין הייתי מצטרף גם לעמדת השלטון המקומי, שהסגן שנבחר על-ידי המועצה או ממלא המקום שנבחר על-ידי המועצה הוא שימלא את מקומו של ראש העירייה.

מירי רגב: אז לא המועצה.

מירי רגב: אתה אומר שראש העירייה היוצא- - -

מיקי רוזנטל: ראש העירייה היוצא לא יהיה מעורב.

מירי רגב: זה לא מה שתמר זנדברג אומרת.

מירי רגב: היא אומרת ההיפך ממך.

מיקי רוזנטל: אני יודע, אנחנו חלוקים בינינו.

מיקי רוזנטל: לכן אמרתי לכם, זה לא מחנה כזה או אחר.

מירי רגב: האם אתה אומר שראש עירייה שמושעה הוא שיבחר את ממלא מקומו?

מיקי רוזנטל: לא.

מיקי רוזנטל: סגנו יתמנה באופן אוטומטי.

תמר זנדברג: זה רלוונטי רק אם כתב האישום לא היה תלוי ועומד בעת הבחירות.

דוד אזולאי: אתה מדבר על מספר שתיים של ראש הרשות?

מירי רגב: לא, הוא אומר שבעצם ראש עירייה שמואשם ונמצא בהשעיה, הוא ימנה את ממלא מקומו.

מיקי רוזנטל: תנו לי להסביר.

מיקי רוזנטל: יש שתי סיטואציות שונות לחלוטין ונפרדות ויש להבחין ביניהן.

מיקי רוזנטל: הראשונה היא שכתב האישום מוגש במהלך כהונתו של ראש העירייה.

מיקי רוזנטל: במהלך כהונתו של ראש העירייה יש ממלא מקום נבחר והוא שיכהן כממלא מקום ראש העירייה כאשר ראש העירייה יושעה.

מיקי רוזנטל: זאת סיטואציה אחת שבה לא נדרשת התכנסות של המועצה לבחור ראש עירייה חדש.

מיקי רוזנטל: בסיטואציה שמגישים נגד ראש עירייה כתב אישום גם לא נכון שהוא יהיה מעורב בבחירת יורשו.

מיקי רוזנטל: יש סיטואציה שנייה, סבוכה יותר, ולפיה אם אתם מניחים ומרשים את הדבר הזה, שאני מבקש להציג עליו הסתייגות ולהציע שמי שמוגש נגדו כתב אישום לא יכול להתמודד בכלל לבחירות, אסור לו להתמודד, אבל אם החוק יעבור כלשונו ויאפשרו לראש עירייה שיש נגדו כתב אישום להתמודד בבחירות תיווצר סיטואציה שאדם נבחר כאשר יש נגדו כתב אישום.

מיקי רוזנטל: זאת סיטואציה אחרת מאוד-מאוד בעייתית.

מיקי רוזנטל: לפיכך אני מבקש בהסתייגות הראשונה שלא יתאפשר בכלל להתמודד במצב הזה.

<תומר רוזנר: זה חוק אחר, לא פה.

<תומר רוזנר: החוק הזה לא מתעסק בבחירות.

מיקי רוזנטל: החוק הזה מאפשר לראש עירייה שיש נגדו כתב אישום להיבחר.

<תומר רוזנר: לא החוק הזה מאפשר את זה.

מירי רגב: אתה מדבר על חוק אחר.

מירי רגב: החוק שלפנינו, בעקבות החלטת בג"ץ אנחנו חייבים לחוקק אותו.

מירי רגב: אם אתה רוצה לדבר על חוק הבחירות של ראש עירייה אז צריך להביא תיקון לחוק הבחירות.

מיקי רוזנטל: בסיטואציה כזאת יש בעיה, שגם המועצה בוחרת וגם ממלא המקום בוחר.

מיקי רוזנטל: יש פה בעיה.

מיקי רוזנטל: לכן אני מציע להוסיף לחוק הזה סעיף שקובע את הדבר הבא: יש לנתק באופן מפורש בין ראש העירייה המושעה ובין ממלא מקומו, ייבחר באיזה הליך שייבחר, ושזאת תהיה עבירה פלילית אם ראש העירייה המושעה יתערב באיזה הליך של מחליפו.

<שמעון ועקנין: צריך להגלות מן הארץ את ראש העירייה.

<שמעון ועקנין: ..

מיקי רוזנטל: זאת בקשתי וזאת הסתייגותי.

<תומר רוזנר: מה דינה של העבירה?

<תומר רוזנר: כלומר, מה העונש?

מיקי רוזנטל: שנה מאסר על התערבות של ראש עירייה מושעה בבחירת ממלא מקומו.

<תומר רוזנר: אני רק רוצה לתרום לדיון בנושא הזה.

מירי רגב: רגע, רוצה היועץ המשפטי להגיד דבר מה.

מירי רגב: עוד משהו, חבר הכנסת רוזנטל?

מיקי רוזנטל: נגמר לי הזמן.

מירי רגב: רגע, יפעת קריב, את הדוברת הבאה.

<תומר רוזנר: רק להפנות את תשומת הלב של חברי הכנסת למצב המשפטי הקיים לגבי מינוי המחליף במצב של הרשעה והשעיה של ראש העירייה המכהן.

<תומר רוזנר: החוק הקיים קובע שממלא המקום ימלא את מקומו במשך 6 חודשים, ולאחר 6 חודשים המועצה תבחר.

<תומר רוזנר: תדעו שזה ההסדר הקיים לגבי ראש עירייה שהושעה.

דוד אזולאי: מי ממליץ על ממלא המקום?

מירי רגב: לפי מה שהוא אומר, ראש העירייה.

מירי רגב: לפי החוק הנוכחי זה ראש העירייה, למשך 6 חודשים, ואחר-כך המועצה.

מירי רגב: הצעת החוק אומרת: לא ראש העירייה המושעה יקבע את ממלא מקומו על-פי הסעיף הזה בחוק העיריות, אלא בגלל שזה חוק מיוחד בנוגע לכתבי אישום שהוגשו נגד ראשי עיריות אז גם נקבע כאן סעיף נפרד, שלטובת סוגיית כתבי האישום מי שיבחר את ראש העירייה תהיה המועצה ולא ראש העירייה המושעה יבחר את ממלא מקומו.

מירי רגב: זה בעצם השינוי, ועליו אני רוצה גם לשמוע את דעתכם.

מירי רגב: תודה רבה, תומר רוזנר.

מירי רגב: אנחנו עוברים לשמעון ועקנין, חבר מועצת בת-ים.

מירי רגב: 3 דקות לרשותך.

מירי רגב: לאחר מכן, חבר הכנסת נחמן שי איננו, הוא ידבר כאשר יגיע, חבר הכנסת דב חנין איננו, ידבר כאשר יגיע, ואחריהם חברת הכנסת יפעת קריב.

מירי רגב: בבקשה, שמעון ועקנין.

<שמעון ועקנין: שלום לכולם.

<שמעון ועקנין: לפי דבריו של חבר הכנסת מיקי רוזנטל נגלה את ראש עיריית בת-ים לאיזה מקום באפריקה ואז נבחר את ממלא המקום, כך שהוא לא יהיה קשור בשום אופן לבחירתו של ממלא המקום.

תמר זנדברג: רעיון טוב.

תמר זנדברג: ..

<שמעון ועקנין: ידעתי, זה קשור למה שהיה לכם אתמול בערב...

תמר זנדברג: מה היה לנו?

תמר זנדברג: הצבענו על חוק המסתננים.

מירי רגב: אני מבקשת ממך לא להתייחס להערות חברי הכנסת.

<שמעון ועקנין: בכל אופן, אני רוצה להראות את הפנים האמיתיות של הוועדה.

<שמעון ועקנין: מדובר על תקופת צינון של שנתיים לראש עירייה, תקופת צינון של עוד כמה שנים לרמטכ"ל.

<שמעון ועקנין: בכלל כל המדינה הזאת תהיה מצוננת.

<שמעון ועקנין: לאן שנלך נמצא צינון.

תמר זנדברג: אם אחרת זה שחיתות ועבירות, אז אולי.

<שמעון ועקנין: לא, חס וחלילה, אני לא בעד שחיתות, עם כל הכבוד.

<שמעון ועקנין: לגבי מה שאמרה יושבת-ראש הוועדה, שההליכים בבית-המשפט אורכים שנים, קחו את ראש עיריית בת-ים, 4 שנים מתוך כהונה של 5 שנים הוא היה בהליך משפטי.

<שמעון ועקנין: תארו לכם שבעוד 5 שנים ידובר על הליך של השעיה.

<שמעון ועקנין: 9 שנים.

<שמעון ועקנין: האם זה סביר?

<שמעון ועקנין: אני רוצה להגיד לכם, כולם יודעים, גם חברי הכנסת וגם הציבור, שהחוקים פה מאוד מסורבלים, בצורה לא נורמלית, פשוט לא נורמלית.

<שמעון ועקנין: אנחנו מומחים בלסרבל את המערכת הדמוקרטית או השלטונית של הכנסת ושל הרשויות המקומיות.

<שמעון ועקנין: קודם כול, איפה חזקת החפות בעניין הזה?

<שמעון ועקנין: על זה אתם לא מדברים.

<שמעון ועקנין: איפה זה שהציבור בחר את ראש העירייה, כפי שאמרה חברת הכנסת זנדברג?

<שמעון ועקנין: איפה כל הדברים האלה?

<שמעון ועקנין: עם כל הכבוד לבית-המשפט, ויש לי כבוד, אבל יש גם ציבור, וגם חבר הכנסת פייגלין אמר את זה, הוא לא נמצא כאן כרגע.

<שמעון ועקנין: פה בכלל לא מדברים על הדבר הזה.

<שמעון ועקנין: מה עם עינוי הדין של ראש העירייה?

<שמעון ועקנין: לגבי תפקיד הוועדות – ראש עירייה שמושעה לתקופה כזאת או אחרת, לפי החוק היום יכול להיות בכל ועדה, עד שהחוק ישונה.

<שמעון ועקנין: בינתיים כך קובע החוק, וגם נציג משרד הפנים אמר את זה.

<שמעון ועקנין: אנחנו בעד שראש העירייה ימנה את ממלא מקומו.

<שמעון ועקנין: מבחינתי זה כמו ששר ממנה את האיש שלו במשרת אמון.

<שמעון ועקנין: לפי דעתי ממלא מקום זה משרת אמון של ראש העירייה, וכך צריך להיות.

תמר זנדברג: זה כמו לתת לחתול לשמור על השמנת.

<שמעון ועקנין: לא, חס וחלילה.

מירי רגב: זאת דעתו וזכותו להביע אותה.

מירי רגב: משפט סיכום, בבקשה.

<שמעון ועקנין: חבר הכנסת רוזנטל אמר ששום דבר לא אישי.

<שמעון ועקנין: הכול אישי.

<שמעון ועקנין: היום זה ראש עירייה כזה, מחר ראש עירייה אחר.

<שמעון ועקנין: אף אחד לא יכול לדעת מה קורה.

<שמעון ועקנין: מבחינת ראשי העיריות, לפי דעתי זה דמוקרטי שראש העירייה ימנה את ממלא המקום שלו.

<שמעון ועקנין: תודה רבה.

מירי רגב: תודה רבה לך.

מירי רגב: חברת הכנסת יפעת קריב, 10 דקות עומדות לרשותך.

יפעת קריב: אני רוצה להתחיל דווקא מהדברים שלך, חבר מועצת העיר בת-ים, שאם היו לי עוד לרגע אי-אילו ספקות לגבי כאבי הבטן שיש לי לגבי החוק הזה אז עכשיו זה ממש ברור לי.

יפעת קריב: באמת ובתמים אני נמצאת כאן באיזה קונפליקט, שאני לא מצליחה להבין את הצעת החוק.

יפעת קריב: אני רוצה לשאול את תומר רוזנר, האם הצעת החוק הזאת – אני רוצה לשים את זה על השיח פה בשולחן – בעצם באה להתמודד עם שלושת ראשי העיריות שעומד נגדם כתב אישום, או שבעצם אנחנו מדברים על הנושא הזה בכלל?

מירי רגב: הצעה רוחבית.

יפעת קריב: אנחנו כל הזמן נמצאים באיזשהו שיח, בין להגן על ראש עיריית בת-ים, בין להילחם על מה שקורה בעיריית רמת השרון, בין לדבר על נצרת עילית, וכולם יודעים שאנשי נצרת עילית גם אם לא נמצאים עכשיו בחדר הם נמצאים פה חד-משמעית, או שבעצם אנחנו באים כמחוקקים נקיים, לא תלויים פוליטית, ואומרים: יש פה נושא משמעותי?

מירי רגב: אנחנו עצמאיים.

יפעת קריב: אבל לא.

יפעת קריב: הנה, אנחנו מדברים על בת-ים, על רמת השרון.

מירי רגב: הם מדברים, אבל הצעת החוק לא מדברת על בת-ים.

מירי רגב: הצעת החוק רוחבית.

יפעת קריב: והצעת החוק היא גם רטרואקטיבית ומתייחסת אליהם.

מירי רגב: מה לעשות, אי אפשר להתעלם מכך שהנושא הובא אלינו מבית-המשפט.

תמר זנדברג: דרך אגב, זה לא רטרואקטיבי, לא נכון.

תמר זנדברג: מתייחסים למצב הנוכחי.

תמר זנדברג: לא חוזרים אחורה.

מירי רגב: תמר זנדברג, תני לה את 10 דקות הדיבור שלה.

יפעת קריב: אבל היא חלה גם על משהו שקרה לפני מספר חודשים.

יפעת קריב: החוק כרגע יחול רטרואקטיבית על מה שקרה כבר.

תמר זנדברג: לא נכון, הצעת ה חוק מתייחסת למה שקורה עכשיו.

<נועה בן אריה: זה "תופס" גם את שלושת ראשי הרשויות שהוגש נגדם כתב אישום, חברת הכנסת זנדברג, בהחלט תופס גם אותם.

יפעת קריב: אני מרגישה שהחוק הזה מגיע באיזה סוג של כפייה, גם מבג"ץ, בעצם משהו שצריך להיות מאוד-מאוד מהיר.

יפעת קריב: אני מרגישה לא נוח.

יפעת קריב: זאת תהיה ההסתייגות הראשונה שלי לגבי ההצבעה מחר.

מירי רגב: נא לרשום את ההסתייגויות.

<תומר רוזנר: אי אפשר להסתייג מן ההצבעה.

יפעת קריב: אז אני מבקשת לשאול: למה בעצם אנחנו מצביעים מחר, כל-כך מהר, לפני שבאמת פתחנו את זה לדיון?

מירי רגב: תעבירי את זה כהצעה לסדר.

מירי רגב: זה לא הסתייגות.

יפעת קריב: בסדר גמור.

יפעת קריב: דבר ראשון, בואו נדחה את ההצבעה.

יפעת קריב: בואו נקיים כאן דיון עמוק- -

מירי רגב: אנחנו מקיימים דיון.

יפעת קריב: - - שמביאים אליו עוד נציגים ועוד רשויות מקומיות, וגם את כל הנושא המשפטי ואת משרד המשפטים, להבין ולדבר על הנושא הזה ועל המהלך בין בג"ץ ובין הצעת החוק שאנחנו מגישים.

יפעת קריב: מבחינתי הצעת החוק הזאת היא גם ערכית, גם נורמטיבית, גם משפטית, היא ממש חשובה בכל הקשור לשלטון המקומי.

יפעת קריב: לכן אנחנו חייבים לעשות את השיח הזה עמוק מאוד.

יפעת קריב: הדבר הראשון שאני רוצה להתייחס אליו הוא הגדרת העבירות.

יפעת קריב: זה נאמר פה על-ידי חבריי לפני כן.

יפעת קריב: אם החוק בא לייצר איזו אמירה נורמטיבית וברורה, איך אנחנו לא מגדירים סט עבירות ברור שעליו לא צריך ועדה ולא צריך דיונים ולא צריך 45 ימים ולא צריך לעתור לבג"ץ, אלא סט עבירות שפשוט אומר שאוטומטית אתה מושעה?

יפעת קריב: הרי אלה דברים פשוטים מאוד, הם קיימים בחוק.

יפעת קריב: אנחנו יודעים מה סט העבירות הזה, מסוג פשע.

יפעת קריב: בואו נדבר עליו.

יפעת קריב: בספר החוקים רשומות העבירות האלה.

יפעת קריב: הדבר הראשון שאני מבקשת הוא להגדיר את העבירות, לדבר על האופציה הזאת, שיהיו מספר עבירות שבגינן אפשר להשעות באופן אוטומטי.

מירי רגב: את צריכה להגיש רשימת עבירות.

יפעת קריב: אמרתי אותה מקודם ואגיש אותה, תקבלו אותה.

יפעת קריב: דבר נוסף הוא הרכב הוועדה.

יפעת קריב: מבחינתי כל נושא הוועדה בעייתי.

יפעת קריב: אני בכלל חושבת שלא צריכה להיות ועדה.

יפעת קריב: כפי שאמרתי, צריך להיות סט עבירות שעליו צריכים להיות מושעים.

יפעת קריב: אבל אם אנחנו נכנסים כבר אל תוך הוועדה, שזה אחד הנושאים המרכזיים בתוך הצעת החוק הזאת, קודם כול, מבחינת ההרכב שלה – דיברנו על ראש רשות מקומית לשעבר.

יפעת קריב: העלו פה את נושא תקופת הצינון ודיברו פה על שנתיים, ואני מצטרפת להערה הזאת, שקודם כול תהיה תקופת צינון של שנתיים.

יפעת קריב: אבל אני באמת שואלת את עצמי למה צריך לשבת ראש רשות מקומית לשעבר בתוך ועדה כזאת?

יפעת קריב: האם זאת ועדה מקצועית או ועדה פוליטית?

יפעת קריב: אני רוצה שתתייחסו רגע אחד לעמוד 149, לסעיף 19ב.

יפעת קריב: בסעיף 19ב(ב) כתוב: "לא ימונה לחבר הוועדה ... מי שבמהלך השנתיים שקדמו למינויו היה פעיל בחיים הפוליטיים", בסעיף קטן 19ב(ג) נכתב: "במהלך כהונתו לא יהיה חבר הוועדה ... פעיל בחיים הפוליטיים", בסעיף קן 19ב(ד) נכתב: "...

יפעת קריב: לא יראו חברות במפלגה בלא השתתפות בפעילות במוסדותיה כפעילות בחיים הפוליטיים".

יפעת קריב: מישהו יכול להגדיר לי מה זה חיים פוליטיים?

יפעת קריב: אני אשת מקצוע שכל חייה עוסקת בפעילות פוליטית.

יפעת קריב: האם אי-פעם בעבודתי כעובדת סוציאלית, כאשת חינוך, בעבודתי ב-NGO's או במשרדי הממשלה לא עסקתי בפעילות פוליטית?

יפעת קריב: אז אם אתם אומרים פה שהאדם שהולכים למנות לוועדה לא יעסוק שנתיים קודם לכן בפעילות פוליטית, וזה חוזר על עצמו שלוש פעמים, אני מבקשת שנגדיר מה זה לא לעסוק בפעילות פוליטית.

מירי רגב: תגדירי את בהסתייגות שלך.

דוד אזולאי: הוא מצביע לרשות המקומית ולכנסת.

יפעת קריב: בסדר, אבל גם הוועדה צריכה לדון בזה, האם קיים אדם, ראש עירייה לשעבר שלא עוסק בפעילות פוליטית?

יפעת קריב: להיות חבר בסניף, להיות מזוהה עם מפלגה, להשפיע על חבר מועצה כזה או אחר.

מירי רגב: אבל הסעיף הזה לא מדבר על ראש עירייה אלא על השופט בדימוס והמשפטן.

מירי רגב: תקראו את הצעת החוק ותבינו אותה.

תמר זנדברג: אז אדרבה, לא יכול להיות שזה לא יחול על ראש עירייה לשעבר.

מירי רגב: ברור, זה גם וגם.

יפעת קריב: זה בדיוק מחזיר אותי לנקודה בעניין ראש רשות מקומית.

יפעת קריב: איך זה יכול להיות?

יפעת קריב: האם הוועדה מקצועית או פוליטית?

יפעת קריב: אני חושבת שמדובר בוועדה פוליטית.

יפעת קריב: אני חושבת שיש פה נושא חשוב מאוד, שצריך להיות מקצועי וצריכים להיות בו משפטנים, וכל הנושא הפוליטי שנכנס ולא נכנס בתוך החוק הזה בעייתי מאוד.

<תומר רוזנר: את מציעה להוריד אותו?

יפעת קריב: אני מציעה לבטל את הוועדה או להוריד את החברות בה של ראש הרשות המקומית לשעבר.

יפעת קריב: דבר נוסף, אני רוצה להתייחס לעניין ה-45 ימים.

יפעת קריב: בעצם רשום כאן בסעיף 19א(ד): "החלטת הוועדה לבחינת השעיה תתקבל בתוך 45 ימים מיום שהוגשה לה בקשת היועץ המשפטי לממשלה".

יפעת קריב: החוק לא מתייחס מה קורה אם היא לא מקבלת החלטה בתוך 45 ימים.

יפעת קריב: זה דבר ראשון.

יפעת קריב: מה קורה אם היא לא מקבלת החלטה?

יפעת קריב: בעצם אנחנו צריכים גם לדעת שאחרי 45 הימים האלה רשאי ראש הרשות המקומית לערער.

יפעת קריב: כמה זמן לוקח הערעור?

יפעת קריב: הרי אנחנו מדברים פה על תהליך שלא מסתיים ב-45 ימים, הוא יכול לארוך גם חצי שנה.

יפעת קריב: האם אנחנו מגדירים את כל תקופת הזמן?

יפעת קריב: אני מבקשת להגדיר את כל תקופת הזמן.

יפעת קריב: 45 ימים כמובן זה לא מספיק.

<תומר רוזנר: לא הבנתי את ההצעה.

<תומר רוזנר: את מבקשת להגדיר את מה?

יפעת קריב: את תקופת הזמן לכל המהלך.

יפעת קריב: הרי בעצם מה שקורה, 45 ימים זה השלב הראשון.

מירי רגב: כמה זמן את רוצה לקבוע?

יפעת קריב: אני חושבת ש-45 ימים צריכים לכלול את הכול.

<תומר רוזנר: כולל עתירה לבג"ץ?

יפעת קריב: אנחנו יודעים שזה ייקח הרבה יותר זמן.

מירי רגב: אז מה את רוצה?

מירי רגב: תציעי את.

מירי רגב: אנחנו הצענו 45 ימים.

מירי רגב: מה את מציעה?

יפעת קריב: אני חוזרת על ההצעה המקורית שלי, לבטל את הוועדה, ושבשורה מסוימת של עבירות תהיה השעיה אוטומטית.

<תומר רוזנר: אבל בנושא הזה של הזמן, מה את מציעה?

יפעת קריב: בנושא של הזמן אעביר לך את הצעתי בצורה מסודרת היום.

מירי רגב: מצוין.

מירי רגב: יש לך עוד 3 דקות דיבור.

יפעת קריב: אני רוצה שנתייחס גם לנושא הבחירה הישירה.

יפעת קריב: למעשה החוק הזה מאפשר לנו שבמשך 5 שנים יהיו שלושה ראשי עיריות ברשות מקומית: ראש עירייה נבחר, שלאחר מכן מושעה, ראש עירייה שהוא ממלא מקום, ואם לדוגמה ראש העירייה שנבחר אכן יודח ייצאו לבחירות ויהיה ראש עירייה שלישי.

יפעת קריב: בצורה כזאת בעצם רשות מקומית לא יכולה לתפקד.

יפעת קריב: זה לא מצב שמאפשר לעשות תכנון לטווח ארוך.

יפעת קריב: אנחנו פוגעים בעצם בכל הליך הבחירה הישירה ברגע שהצבנו ממלא מקום זמני, כאשר בחירה ישירה בעצם היא זאת שהביאה אותנו לכך שראש עירייה ייבחר.

יפעת קריב: אני אומרת שצריך לחשוב על תקופת זמן שיוצאים בה לבחירות.

יפעת קריב: האם באמת כל תהליך ההשעיה יכול להימשך מספר חודשים ואפילו שנים?

יפעת קריב: האם ממלא המקום יכול לכהן בכל 4 השנים הנוספות?

יפעת קריב: אז בעצם לא ממש התושבים בחרו בבחירה ישירה את ראש הרשות המקומית אלא מישהו אחר בעצם הוא ראש הרשות המקומית, הוא ראש רשות מקומית זמני כל הזמן כך שהוא לא יעשה פעולות לטווח ארוך.

יפעת קריב: איפה אנחנו כחברי כנסת עוצרים את הנושא הזה ובודקים?

יפעת קריב: האם אנחנו רוצים בעצם להקפיא את השלטון המקומי?

מירי רגב: מה את מציעה?

יפעת קריב: זה מחזיר אותי כל הזמן להצעה הראשונית שלי.

יפעת קריב: אני מציעה להגדיר את התקופה שבה יכהן ממלא המקום.

<תומר רוזנר: גם אם מקבלים את ההצעה הראשונה שלך, שאומרת שיש השעיה אוטומטית במקרה של עבירות מסוימות, מה את מציעה?

יפעת קריב: אני אומרת שאחרי זמן מה יוצאים לבחירות.

מירי רגב: אחרי כמה זמן את מציעה לצאת לבחירות?

יפעת קריב: אחרי שנה.

<שמעון ועקנין: בערד ועדה בראשות שופט זה פוליטי?

מירי רגב: אין פה הערות עכשיו, חברים, יש לה את הזמן שלה לדבר.

מירי רגב: היא רוצה בחירות נוספות אחרי שנה.

מירי רגב: זה מה שהיא רוצה, חבר'ה, מותר לה.

דוד אזולאי: אבל מה קורה אם ראש רשות מקומית נמצא בהליך משפטי?

מיקי רוזנטל: גברתי היושבת-ראש, באמת, זה לא עובד כך.

תמר זנדברג: גברתי היושבת-ראש, את נורא מזלזלת.

מיקי רוזנטל: היא תזרוק את ההסתייגויות שלה, נערבב את זה ונצביע.

מירי רגב: אנחנו מגיבים.

מירי רגב: אפשר.

מיקי רוזנטל: עולים פה נושאים חשובים, שראוי היה לשמוע דעות.

מירי רגב: תיכף ידברו כולם.

מיקי רוזנטל: אני לא רוצה לעכב, זה לא פיליבאסטר, אלא עולים פה נושאים נורא חשובים ואנחנו לא דנים בהם.

יפעת קריב: אני רוצה לחזור לרגע למה שאמרתי, ותודה על הדברים שלך, חבר הכנסת רוזנטל, ולהגיד, אני לא חושבת שאני צריכה כרגע לקבוע תוך כמה זמן.

יפעת קריב: אני חושבת שזה צריך להיות הדיון בוועדה.

מירי רגב: לא, אנחנו לא מקבלים את זה, זה לא הדיון בוועדה.

יפעת קריב: אבל זה דיון שמשליך על השלטון המקומי.

מירי רגב: יפעת קריב, את כנראה לא יודעת איך עובדים על הצעות חוק.

מירי רגב: אין דבר כזה שעל כל הצעה יש דיון בוועדה.

מירי רגב: את מציעה הצעות, את אומרת את עמדתך ואנחנו מקבלים או לא מקבלים אותן, דנים עליהן ומצביעים עליהן.

יפעת קריב: כבוד יושבת הראש, את הולכת להוביל כאן חקיקה שאנחנו נהיה כל הזמן עסוקים בלתקן אותה, אז אם כבר אפשר להציע הצעות- - -

מירי רגב: תציעי.

מירי רגב: את מציעה אותן.

מירי רגב: נותנים לך 10 דקות דיבור.

מירי רגב: אין דבר כזה, במליאה את לא מדברת 10 דקות.

דוד אזולאי: חברת הכנסת קריב, אני רק רוצה לשאול מה קורה אם אותו הליך נמשך זמן רב ובינתיים יוצאים לבחירות ואותו ראש עירייה זוכה במשפט.

דוד אזולאי: הוא הרי עדיין בהליך משפטי ואת אומרת שצריך לצאת לבחירות?

יפעת קריב: ואז בכל התקופה הזאת כיהן ממלא מקום זמני, שכל הזמן ידע שהוא זמני.

יפעת קריב: הרשות המקומית תיפגע כי בעצם ראש עירייה זמני לא יקבל החלטות לטווח הארוך בתוך הרשות המקומית כי הוא יודע שבכל יום יכולים להחליף אותו.

יפעת קריב: המטרה שלי לשמור על הרשות המקומית ולאפשר לה לפעול.

דוד אזולאי: אבל מה אם יתברר שאותו ראש עירייה חף מפשע והוא יזוכה?

דוד אזולאי: הוא לא יכול להתמודד?

מירי רגב: חבר הכנסת אזולאי, אתה הדובר הבא, תן לה להמשיך לדבר, בבקשה.

יפעת קריב: זאת בדיוק הנקודה.

יפעת קריב: אז בואו נחליט מה עושים בסוגיה הזאת.

<נועה בן אריה: זה בדיוק הפוך.

יפעת קריב: דבר נוסף שאני מבקשת להתייחס אליו, מה קורה אם אותו ראש עירייה מושעה.

יפעת קריב: למעשה ראש עירייה מושעה מכהן כחבר מועצת עיר, דיברנו על זה כאן וזה כבר עלה.

יפעת קריב: צריך להגדיר את הסמכויות שלו, מה מותר ומה אסור לו לעשות כחבר מועצת עיר, כי ברגע שהוא חבר מועצת עיר הוא יכול לכהן כיושב-ראש ועדה, הוא יכול לכהן כחבר ועדה.

יפעת קריב: אני מזכירה לכם שבתקופה הזאת הוא גם מקבל שכר ובתקופה הזאת גם נמצא ממלא מקום שסביר להניח שהוא מינה אותו כממלא מקום.

יפעת קריב: זאת אומרת, איך אותו ראש עירייה מושעה מתנהל בתוך הרשות המקומית?

יפעת קריב: האם הוא מתנהל כראש עירייה של צללים?

יפעת קריב: אני חושבת שהוועדה צריכה להתייחס לנקודה הזאת ולהגדיר מה מותר ומה אסור, אילו תפקידים הוא יכול לשאת באותה תקופה ואילו תפקידים הוא לא יכול לשאת.

יפעת קריב: צריך גם להגדיר בחוק את כל נושא החזרי ההוצאות.

יפעת קריב: דיברנו על שכר של 50% או 70%, אבל מה לגבי החזרי הוצאות רכב ותנאים?

יפעת קריב: ובכלל כל נושא הייעוץ המשפטי, מי מממן את הייעוץ המשפטי של ראש רשות מקומית שנמצא בתקופה הזאת?

יפעת קריב: צריך שזה יהיה מוגדר בחוק.

<תומר רוזנר: ההצעה שהוועדה הציעה, יושבת-ראש הוועדה הציעה שבעצם ניתן לשר הפנים את הסמכות לקבוע לגבי החזר ההוצאות, מה הוא יקבל ומה לא, עד לתקרה של 70% ממה שהוא זכאי לו במילוי תפקידו.

יפעת קריב: ומה לגבי הייעוץ המשפטי?

<תומר רוזנר: לגבי הייעוץ המשפטי, יש נוהל של משרד הפנים שקובע מה קורה באשר להוצאות בגין הליך משפטי של ראש רשות מקומית.

<יהודה זמרת: רק אם זה קשור לתפקידו.

יפעת קריב: ואם הוא מושעה בשל משהו שלא קשור לתפקידו?

<תומר רוזנר: אז זה על חשבונו.

יפעת קריב: זה צריך להיות ברור בחוק.

<תומר רוזנר: זה המצב הקיים.

<תומר רוזנר: אם את רוצה להתייחס לזה בהצעה אז תצטרכי להגיש הצעה.

יפעת קריב: אתייחס לזה.

יפעת קריב: נקודה אחרונה שאני רוצה להתייחס אליה היא היחס בין שומרי הסף, הדרג הבכיר בתוך הרשות המקומית, ובין ראש עירייה שהושעה.

יפעת קריב: בעצם פעמים רבות, וזה עולה במקרים שאנחנו מכירים, מי שחשף את השחיתות המקומית הם עובדי עירייה, דרג בכיר.

יפעת קריב: עכשיו נמצאת איזו סיטואציה בין אותם עובדי עירייה בדרג בכיר שחשפו את השחיתות ובין אותו ראש רשות מקומית מושעה, שבעצם בפועל הוא חבר מועצה ונושא בתפקידים.

יפעת קריב: התחלת דיון בנושא הזה, שלא המשיך, אבל צריך להסדיר את מערכת היחסים בין אותו ראש רשות מקומית ובין הדרג הבכיר של העירייה.

יפעת קריב: האם הוא יכול להשפיע על העובדים במחלקות שלהם?

יפעת קריב: האם הוא יכול להשפיע על התקציבים במחלקות שלהם?

יפעת קריב: האם הוא יכול למנות או לא למנות אנשים בתוך המחלקות שלהם?

יפעת קריב: אני מביאה את הדברים האלה מתוך השטח.

יפעת קריב: אנחנו חייבים להתייחס אליהם, אחרת, שוב, אנחנו פוגעים בתקינוּת השלטונית וביציבות בצורה ברורה מאוד.

יפעת קריב: זה דיון שצריך להימשך.

יפעת קריב: תומר רוזנר, אעביר לך את כל ההסתייגויות שלי בכתב.

מירי רגב: בעניין הזה נביא איזו הצעת חוק.

<תומר רוזנר: אם תוכלי, תעבירי אותן היום.

יפעת קריב: נשב לעבוד עליהן.

מירי רגב: תודה.

מירי רגב: אורי בוסקילה איננו.

מירי רגב: מיקה קונר מן התנועה לאיכות השלטון, 3 דקות לרשותך, ולאחר מכן חבר הכנסת זבולון קלפה.

מירי רגב: בבקשה.

<מיקה קונר-קרטן: שלום ותודה על זכות הדיבור.

<מיקה קונר-קרטן: אגיב בקצרה, בגלל שרבים מן הדברים נאמרו כבר.

<מיקה קונר-קרטן: אני רוצה לפתוח בזה שגם לנו בעצם חסרה איזו אמירה נורמטיבית בחוק, במובן הזה שאין באמת איזה רף נורמטיבי שנקבע אלא רק ועדה שתייצר אותו אחר-כך.

<מיקה קונר-קרטן: המשמעות היא בעצם שכאן יש לכנסת אפשרות לייצר בעצמה נורמה אך היא נותנת את זה לרשות השופטת, שהיא תייצר את הנורמה.

<מיקה קונר-קרטן: כלומר, הרשות השופטת בסופו של דבר תקבע את הנורמה, כאשר יש לכם כאן הזדמנות לייצר אותה בעצמכם ולהחליט על איזה רף של עבירות שבגינן לא יינתן שיקול דעת אלא ראשי רשויות מקומיות יושעו בתקופה עד אשר תתברר חפותם.

<מיקה קונר-קרטן: לכן אני חושבת שחבל לא לנצל את ההזדמנות הזאת וכן כמחוקקים להגיד את הדברים.

<מיקה קונר-קרטן: אני חושבת שהעבירות שראויות להיכלל ברשימה כזאת הן עבירות שקשורות לשימוש וניצול ציני של הסמכויות ושל הכוח, או חשד לזה, על-ידי ראש הרשות המקומית המכהן.

<מיקה קונר-קרטן: אני חושבת שזה דבר שחשוב מאוד שייצא מבית המחוקקים, ואני חושבת שזה גם מה שהיה חסר לבית-המשפט העליון, בין היתר.

<מיקה קונר-קרטן: דבר נוסף, אני מצטרפת להערות לגבי מבנה הוועדה ולהכללת ראש רשות מקומית בדימוס.

<מיקה קונר-קרטן: אני מניחה שהמטרה היתה להכניס מישהו שמכיר את המערכת מבפנים אבל בשביל זה לא חייבים להכניס גורם פוליטי.

<מיקה קונר-קרטן: אפשר להכניס גורמים אחרים, כמו מבקרי רשויות, יועצים משפטיים, חברי מועצה.

<מיקה קונר-קרטן: מכל מקום, אם מכניסים ראש רשות מקומית בדימוס חייבים להחיל עליו צינון, בגלל שזה גם יכול לבוא לרועץ לאותם ראשי רשויות שענייניהם יובאו בפני הוועדה.

<מיקה קונר-קרטן: דבר נוסף, לגבי החברות במועצה, נושא שעלה כאן, אני חושבת שזה נושא חשוב מאין כמותו.

<מיקה קונר-קרטן: אם לא ננטרל חלק מן ההשפעה של ראש הרשות המושעה כאילו לא עשינו דבר.

<מיקה קונר-קרטן: זה דבר שחייבים לתת עליו את הדעת.

<מיקה קונר-קרטן: אני רוצה להזכיר גם ליועץ המשפטי של משרד הפנים, עו"ד זמרת, את הצעת חוק העיריות, עוד משנת 2007, הצעת חוק ממשלתית שדיברה על השעיה גם של חברי מועצה כאשר מוגש נגדם כתב אישום והבא אחריהם ברשימה בעצם הוא שמתמנה.

<מיקה קונר-קרטן: זה רשום שם, זה מנגנון שחשבו עליו כבר.

<מיקה קונר-קרטן: דבר נוסף, לגבי הגבלת התמודדות, הייתי גם מציעה לגבי אותן עבירות להגביל עליהן התמודדות.

<מיקה קונר-קרטן: אני רוצה להעיר לייעוץ המשפטי כאן שאפשר להכליל את זה בחוק הזה בסעיף 4.

<מיקה קונר-קרטן: יש סעיף בחוק הרשויות המקומיות (בחירת ראש רשות וסגניו) (הזכות לבחור ולהיבחר), סעיף 4.

<מיקה קונר-קרטן: לכן החוק הזה הוא כן המקום המתאים ואין צורך לייצר תיקון לחוק נוסף אלא להכליל את זה כאן.

תמר זנדברג: אפשר להגיש את זה כהסתייגות מטעם מרצ והעבודה?

תמר זנדברג: אפשר להוסיף את זה להסתייגויות שלנו?

<תומר רוזנר: כן.

מירי רגב: מה עמדתכם בעניין השאלה מי ימנה את ממלא המקום, המועצה או ראש העירייה היוצא?

<מיקה קונר-קרטן: היתה לנו הסתייגות שגם הבענו עוד בשלב תסקיר החוק, לגבי כך שחברי המועצה יבחרו את ראש הרשות כממלא מקום, מן הטעם הפשוט, שכבר היינו שם, בסרט הזה, לפני חוק הבחירה הישירה, לפני שהוא תוקן בשנת 1976 או 1975.

<מיקה קונר-קרטן: המצב הזה גרם לחוסר משילות ולסחטנות פוליטית.

מירי רגב: מה את אומרת?

מירי רגב: ראש העירייה המושעה יבחר את ממלא מקומו?

<מיקה קונר-קרטן: אנחנו הצענו את מנגנון ממלא המקום, כפי שגם הוצע כאן על-ידי מרכז השלטון המקומי, מתוך כך – ושוב, אני רוצה להצטרף לאבחנה שנעשתה.

<מיקה קונר-קרטן: אנחנו מדברים על מקום נקי, שבו ראש רשות מקומית נבחר, חודשיים אחר-כך לפי סעיף 14 הוא צריך להציע ממלא מקום, שהמועצה מאשרת אותו, והסגן הזה נבחר בלי שום קשר לכתב האישום שאולי חלילה יוגש בעתיד.

מירי רגב: תודה, היה חשוב לי לשמוע את עמדתכם בעניין הזה.

מירי רגב: חבר הכנסת זבולון קלפה, 10 דקות עומדות לרשותך, ולאחר מכן התנועה למשילות ודמוקרטיה.

מירי רגב: תחליטו ביניכם מי ידבר.

מירי רגב: זבולון קלפה, בבקשה.

זבולון כלפה: לרגע חשבתי שעברנו פה לוועדת הבריאות.

זבולון כלפה: התחלנו בהצטננות, עברנו לכאבי בטן.

זבולון כלפה: התחלתי לחפש מי הרופא פה ולא מצאתי אף אחד.

זבולון כלפה: אז קודם כול, בואו ניכנס לפרופורציות.

זבולון כלפה: שנית, גילוי נאות, כיהנתי כחבר מועצה, אזורית אמנם, זה משהו קטן, לא כזה גדול, במשך שנים ארוכות מאוד ואבי כיהן כראש רשות מקומית במשך שנים ארוכות מאוד גם.

זבולון כלפה: אז אני מכיר את החוויה מכל הצדדים, ודיברנו ארוכות על הדברים הללו.

זבולון כלפה: אני בתחושה פה שבמידה רבה אנחנו קצת מפרים את האיזונים.

זבולון כלפה: בית-המשפט גם הוא טועה לפעמים, והוא טעה פה הפעם.

זבולון כלפה: בואו נקרא לילד בשמו.

זבולון כלפה: אנחנו ככנסת לא אמורים להוציא את הערמונים מן האש לאף אחד.

זבולון כלפה: בית-המשפט אמר את מה שאמר.

זבולון כלפה: יתכבד בית-המשפט ויתנהל עם ההחלטה שלו.

זבולון כלפה: הרי כולם הבינו, אם אתה מדיח אדם שבוע לפני בחירות ולא מונע ממנו להיבחר ממילא יצרת פה הליך של סחרחורת.

זבולון כלפה: אז הדבר הזה לא יעלה על הדעת.

זבולון כלפה: אני חושב שככנסת – לכן שמחתי על המשפט הראשון שלך, אני חושב שבזה היה צריך להסתיים הדיון.

מירי רגב: מה זאת אומרת?

מירי רגב: מה אתה אומר?

מירי רגב: למשוך את החוק, יש כתב אישום, אם הוא יורשע עם קלון – יורשע, אם לא יורשע – לא יורשע, מה שבית-המשפט יחליט – יחליט.

זבולון כלפה: לחלוטין.

מירי רגב: זאת אומרת, אנחנו נותנים לבית-המשפט למשול.

זבולון כלפה: גברתי היושבת-ראש, אני למדתי קצת אזרחות, לא הרבה.

זבולון כלפה: העיקרון הבסיסי שלימדו אותי תמיד בשיעורי האזרחות, שיש הפרדת רשויות, חבר הכנסת רוזנטל.

זבולון כלפה: ופה, עם כל הכבוד, אני מרגיש שיש סלט מטבוחה, לגמרי.

זבולון כלפה: זה כבר לא כאבי בטן, זה הרבה יותר גרוע.

יפעת קריב: אפשר לעבור לבחילות.

זבולון כלפה: אני כבר אחרי הגיל...

זבולון כלפה: אני בשלב של הנכדים, או-טו-טו הכלה שלי צריכה ללדת, אני מחכה בכל רגע לטלפון.

מירי רגב: מזל טוב.

זבולון כלפה: זה דבר ראשון.

מירי רגב: זאת ההסתייגות שלך עכשיו?

זבולון כלפה: ההסתייגות הראשונה שלי היא בכלל לדחות את החוק.

מירי רגב: זה לא הסתייגות, זה הצעה לסדר.

מירי רגב: תצביע נגד הצעת החוק.

מירי רגב: הלאה, עכשיו ההסתייגויות שלך.

זבולון כלפה: עוד לפני ההסתייגויות.

זבולון כלפה: אמרת שיש לי 10 דקות.

זבולון כלפה: לפי השעון שלי לא עברה דקה.

מירי רגב: יש לך 10 דקות מלאות.

זבולון כלפה: לא כמו אצל הבדואים שלוקחים לי אותן... דבר שני, עם כל הכבוד, ראש רשות מקומית הוא גם אזרח.

זבולון כלפה: על אף שהוגש נגדו כתב אישום עדיין יש לו זכויות ויש מקום לברר את הזכויות שלו, אם מגיע לו או לא מגיע לו.

זבולון כלפה: אין בעיה, יגישו לבית-המשפט מי שרוצה.

זבולון כלפה: דבר שלישי, כאשר מסתכלים אל תוך כל הצעת החוק הזאת באופן אמיתי, והעירו כאן חבריי הערות רבות, רואים שיש פה משהו שהוא מאוד בוסרי, הוא לא שלם, הוא מאוד מורכב.

זבולון כלפה: נמצא את עצמנו – אני רוצה להיות זהיר – בעוד שנה או שנתיים, נעזוב כרגע את שלושת המקרים הרלוונטיים, הרי אחד השעה את עצמו, זה נוגע לשניים.

יפעת קריב: זה שלושה מקרים, כי לממלא המקום יש אותן סמכויות.

זבולון כלפה: הנקודה השלישית, שהיא עקרונית, אני חושב שיש כאן חוסר הכנה וחוסר בשלות.

זבולון כלפה: בואו נאמר, החוק הזה לא מושלם, יש פה הרבה מאוד בעיות.

זבולון כלפה: נמצא את עצמנו בעוד פרק זמן, לדעתי קצר מאוד, עסוקים עוד פעם בכל מיני סיטואציות שיהיו תוצאה של הדבר הזה.

זבולון כלפה: בהנחה, לצורך העניין, שבסופו של דבר נצטרך להצביע פה על הצעת החוק ואולי יש חשש – אני מקווה שלא – שהצעת החוק הזאת כן תעבור, אז אני רוצה להציע כאן מספר הסתייגויות.

יפעת קריב: מחר, שיעבור מחר כבר.

זבולון כלפה: בכל מקרה, היום כבר זה נגמר.

זבולון כלפה: כשאני מסיים לדבר פה הוועדה מתפזרת.

מירי רגב: עכשיו אתה מנהל את הדיון?

זבולון כלפה: לא, כך סיכמנו.

זבולון כלפה: קבענו על ימי שלישי, דרך אגב, ואת לא עומדת בדיבור, אז אחד-אפס.

זבולון כלפה: לגבי הסוגיה של כתב האישום, אני חושב שזה צריך להיות תָּחוּם ומוגדר ברשימה של עבירות ואשמח להצטרף לחברים, לתמר זנדברג וליפעת קריב, כדי להציע פה יחד רשימה מוסכמת.

מיקי רוזנטל: אגב, בהבנה.

מיקי רוזנטל: כדאי שזה יהיה של כולם, כי זה נורמטיבי בעיקר.

מירי רגב: תגישו את רשימת העבירות.

מירי רגב: בטח יעזרו לכם גם אנשי התנועה לאיכות השלטון.

מיקי רוזנטל: יש פה משהו נורמטיבי שהכנסת אומרת אותו כאמירה, וזה חשוב.

זבולון כלפה: זה נקודה אחת.

זבולון כלפה: נקודה שנייה, אני רוצה להוסיף לסעיף קטן 19א(ב), לאחר המילים "רשאית הוועדה לבחינת השעיה", בסוף המשפט: "ובלבד שניתנה לראש הרשות זכות טיעון".

<גלעד קרן: זה הוספה של הוועדה.

זבולון כלפה: אני הייתי מרוכז כנראה באס-אם-אסים, אז מצוין, כי זה נראה מאוד חד-צדדי.

זבולון כלפה: אני עובר לסעיף קטן 19א(ה).

זבולון כלפה: לאחר הפסוק "אשר לא תעלה על שנה (בסעיף זה – תקופת ההשעיה)" אני מציע למחוק את כל המילים שלאחר מכן.

זבולון כלפה: לא יעלה על הדעת שאנחנו לוקחים לעצמנו זכות שיפוטית, מצד אחד, ומצד שני עכשיו נתנהל בקצב שלנו.

זבולון כלפה: נציג עיריית בת-ים דיבר פה על ראש עירייה שבעצם כבר 4 שנים מתנהל נגדו הליך והוא זכה בבחירות שוב.

זבולון כלפה: בעיניי זה נראה קצת מופקע.

זבולון כלפה: כאילו, אז מה, אז אין זכות לציבור לבחור?

זבולון כלפה: דרך אגב, "שאפו" לבית-המשפט שבדלת האחורית מנהל את כל העניינים וכולנו משחקים אצלו, בלי לפגוע חלילה בכבודו של בית-המשפט.

מיקי רוזנטל: בסדר, יאללה, נו.

מיקי רוזנטל: אני מתאפק כי יחסיי עם מירי רגב התדרדרו בזמן האחרון ואני מנסה לשקם אותם.

מיקי רוזנטל: ..

מירי רגב: אתה מתחנף...

מיקי רוזנטל: אני מת להעיר, אבל אני שותק.

מיקי רוזנטל: עכשיו כשהיא אמרה לי שאני מתחנף, עכשיו אפריע לך כל שנייה.

זבולון כלפה: אם למדנו בשיעורי אזרחות שיש אבחנה בין הרשויות השונות, לא יעלה על הדעת שאנחנו בעצם הולכים פה בתהליך שיפוטי לחלוטין.

מיקי רוזנטל: זה לא הליך שיפוטי.

זבולון כלפה: למה לא?

מיקי רוזנטל: זה הליך מנהלי.

מיקי רוזנטל: מצדי אפשר לייתר את הוועדה.

מיקי רוזנטל: אני לא צריך את הוועדה הזאת.

מיקי רוזנטל: מבחינתי היא מיותרת בכלל.

זבולון כלפה: אני מסכים אתך, כל הצעת החוק מיותרת.

מיקי רוזנטל: לא, זה לא.

זבולון כלפה: כל הצעת החוק מיותרת.

מירי רגב: אתה מגיש הסתייגות על הוועדה, שהיא מיותרת?

זבולון כלפה: לא, עכשיו לגבי הוועדה עצמה.

זבולון כלפה: מעבר לזה שהיא מיותרת, לגבי הרכב הוועדה עצמו – אם כבר הלכנו להליך שיפוטי, זאת דעתי, אז אני מציע שהשופט שנקבע יתמנה על-ידי נשיא בית-המשפט העליון, הוא יהיה נציג שלו.

<שירי לנג: אנחנו בהנהלת בתי-המשפט מצטרפים לבקשה הזאת.

זבולון כלפה: ואז אני מציע שבתוך אותה ועדה נסיים את כל ההליך עם אותו ראש רשות מקומית.

מירי רגב: הוא צוחק.

מירי רגב: הוא לא מתכוון ברצינות.

זבולון כלפה: אני מתכוון בשיא הרצינות.

זבולון כלפה: אני אומר עוד פעם, אנחנו עושים צחוק מעצמנו.

מירי רגב: נשיא בית-המשפט העליון יקבע את יושב-ראש הוועדה.

מירי רגב: את יכולה להצטרף.

<שירי לנג: אני רק רוצה להציג את העמדה, אם אפשר.

מירי רגב: אמרתי לך, תוכלו להציג את העמדה בסוף.

מירי רגב: אני מקווה שאת רושמת את כל ההערות.

מירי רגב: בבקשה, זבולון קלפה, יש לך עוד 3 דקות.

זבולון כלפה: אני אומר עוד פעם, מעבר לשינוי הזה, שיושב-ראש אותה ועדה יהיה בעצם נציגו של נשיא בית-המשפט העליון, אני מבקש להקנות לו את הסמכויות לדון לחלוטין כבר בתיק עצמו.

זבולון כלפה: בואו נסגור את כל העניין.

זבולון כלפה: למה אנחנו עכשיו לוקחים מפה לשם, עוד שנתיים, עוד שלוש, עוד חמש, עוד שמונה שנים?

<תומר רוזנר: מה אתה מציע?

זבולון כלפה: שכבר נקים בית-משפט כזה.

זבולון כלפה: אני לא יודע איך להגדיר אותו.

זבולון כלפה: הרי יש פה מסלול משפטי לחלוטין.

<תומר רוזנר: שבמקום ועדה יהיה בית-המשפט?

זבולון כלפה: היא תחליט לחלוטין בעניין כתב האישום.

דוד אזולאי: בית-משפט לעניין השלטון המקומי.

זבולון כלפה: לגמרי.

<תומר רוזנר: אני רוצה להבין מה אתה מציע.

זבולון כלפה: הרי נזקקנו פה לתיקון של הדבר הזה כי עלתה טענה שיש כאן הליך בעייתי, שבשלטון המקומי ראשי רשויות מקומיות, ודרך אגב, אני אומר לכם, זה אחד התפקידים המאתגרים מאוד, מחד, אבל כפויי הטובה הכי גדולים, מאידך, והם מורכבים מאוד.

זבולון כלפה: יושב פה ראש רשות מקומית ומן הסתם הוא יודע לתאר את הדברים.

זבולון כלפה: מן הסתם בישוב שלו זה קצת שונה.

מירי רגב: אז מה אתה מציע?

זבולון כלפה: אני אומר, כדי לקצר פה את הטווחים ולא לעשות עינוי דין, לא עם ראש הרשות המקומית ולא עם התושבים, בואו ניתן לוועדה את הסמכויות.

זבולון כלפה: אותה ועדה, נעשה אותה ועדה שיפוטית לגמרי והיא תסגור הכול בהליך הפלילי.

זבולון כלפה: למה לחזור עוד פעם?

מירי רגב: הבנתי, היא תחליט בעניין.

זבולון כלפה: לגמרי.

מירי רגב: אתה מעביר את הסמכויות מבית-המשפט אליה.

זבולון כלפה: בדיוק.

מיקי רוזנטל: הןא מציע בעצם שבית-המשפט העליון יהיה גם הוועדה, שניגש לבית-המשפט העליון לשאול.

מירי רגב: לא, הוא מציע שהוועדה תהיה בית-משפט.

מירי רגב: בסדר.

מירי רגב: זבולון קלפה, חשוב לי לשמוע, לפני שאתה מסיים, מה עמדתך לגבי מי צריך למנות את ממלא מקום ראש העירייה, האם המועצה או ראש העירייה המושעה.

זבולון כלפה: יש פה איזו טעות לשונית.

זבולון כלפה: בסופו של תהליך, כרגע, נכון להיום בחוק, לפי מה שאני מכיר לפחות, יתקן אותי היועץ המשפטי של הוועדה אם אני טועה, בעצם בכל רשות מקומית ראש הרשות, בהנחה שאין נגדו שום כתב אישום, מציע למועצה את המועמד שלו והמועצה מקיימת הצבעה, כן או לא.

זבולון כלפה: אני מציע שההליך הזה יישאר, והיה והוא נכשל בהליך הראשון הזה אז בהליך השני, לצורך העניין, יש מקום להתערבות.

זבולון כלפה: אבל לא יעלה על הדעת שהיה פה הליך ציבורי, מישהו נבחר על-ידי הציבור והוא הושעה כרגע בגלל הגשת כתב אישום נגדו.

זבולון כלפה: אנחנו בעצם אומרים לציבור: מה שאמרתם – אנחנו שמים בפח, אנחנו נחליט לכם.

מיקי רוזנטל: למה?

מיקי רוזנטל: - - -

מירי רגב: הוא אומר בעצם מה שאתה אומר.

מירי רגב: הוא אומר: תשאיר את המצב כפי שהוא.

מירי רגב: ראש העירייה ממנה את ממלא מקומו.

מיקי רוזנטל: הוא גם איש אמונו, הוא מינה אותו כסגנו, זה הכי הגיוני בעולם.

מירי רגב: אז זבולון קלפה גם בעד העמדה הזאת.

תמר זנדברג: זה רלוונטי אך ורק אם ממלא המקום נתמנה לפני שהוגש כתב אישום.

תמר זנדברג: זה לא מופיע בהצעת החוק.

מירי רגב: אנחנו מבינים.

מירי רגב: אחרון הדוברים מבחינת האזרחים – התנועה למשילות, תמתינו רגע, בגלל שאתם מגיעים גם מחר, והם הגיעו במיוחד ולא יגיעו מחר, ויגידו שאני פה לא נותנת זכות דיבור לחברי מועצה, אז ידבר אחד מחברי מועצת רמת השרון, הוא ידבר עכשיו 3 דקות.

מירי רגב: לאחר מכן אחרון הדוברים יהיה חבר הכנסת דוד אזולאי ולרשותו 10 דקות.

מירי רגב: מחר ראשון הדוברים יהיה נחמן שי ואחריו דב חנין, יעקב אשר, עיסאווי פריג' ומשה מזרחי, אלה הדוברים שיישארו למחר, וכמובן בוסקילה והתנועה למשילות ולדמוקרטיה.

מירי רגב: מי מדבר, נורית אבנר או אבי גרובר?

מירי רגב: אתם רוצים שנעשה אן-דן-דינו ביניכם?

<נורית אבנר: שנינו באופוזיציה אבל אנחנו משתי סיעות שונות במועצה.

מירי רגב: אני מצטערת, אין כאן עכשיו דיון על רמת השרון.

מירי רגב: אחד מדבר.

מירי רגב: לטובת הפרוטוקול תציג את עצמך, יש לך 3 דקות, בבקשה.

<אבירם גרובר: קוראים לי אבי גרובר, אני חבר מועצה ברמת השרון.

<אבירם גרובר: אני רוצה להציג פה עמדה של מישהו שחווה את זה ביום-יום.

<אבירם גרובר: אנחנו כרגע רואים את זה קורה אצלנו לאחר שראש העירייה השעה את עצמו, כך הוא לפחות הכריז.

<אבירם גרובר: אני מבין שיש פה מחשבה אולי להוריד לגמרי את הצעת החוק.

<אבירם גרובר: המצב המשפטי הנוכחי הוא שראש עירייה מודח אז אם אתם מורידים את הצעת החוק מבחינתי זה יכול להיות מעולה כי היום אני באופוזיציה.

<תומר רוזנר: ראש העירייה לא הודח.

<אבירם גרובר: הוא הודח לפני הבחירות ואמר בית-המשפט העליון: תחזור אליי.

מירי רגב: הוא צודק, הרי בסוף, תומר רוזנר, אני אומרת לך שאם היה לי ברור שראש עירייה שמוגש נגדו כתב אישום לא מודח על-ידי בית-המשפט העליון לא הייתי מביאה את הצעת החוק הזאת, נקודה.

<אבירם גרובר: בית-המשפט העליון קרא לי כחבר מועצה ואמר לי: אם תבוא אליי עוד פעם אני אדיח.

<תומר רוזנר: הוא לא אמר את זה.

<נועה בן אריה: זה לא נאמר בפסק-הדין בשום מקום.

<אבירם גרובר: בסדר.

<אבירם גרובר: זה מופיע שם בנימוקים בצורה ברורה.

<אבירם גרובר: זה לא העניין כרגע.

<אבירם גרובר: לעניין אותה השעיה כביכול – למה אני אומר כביכול?

<אבירם גרובר: ראש העירייה הוא הדמות הכי חזקה בעיר, והידיעה שאו-טו-טו יכול להיות שהוא חוזר משאירה את כל בעלי התפקידים בעיר, גם בתוך המועצה וגם מחוץ לה, בידיעה שיכול להיות שבחודש הבא, בעוד חודשיים, בעד חצי שנה או שנה הוא חוזר ואנחנו לא רוצים להסתבך עם אותו אחד שימשיך להיות ראש העירייה.

<אבירם גרובר: אצלנו למשל ראש העירייה מכהן כיושב-ראש הוועדה המקומית והוא רשאי לעשות את זה כמו כל חבר מועצה אחר, הוא יושב בכל הוועדות, הוא נמצא בכל הדיונים.

<אבירם גרובר: הבוקר הייתי בישיבת ועדת המכרזים, ראיתי אותו יוצא מלשכתו.

<אבירם גרובר: הוא גם ממשיך להסתובב עם מאבטח, ואני מבין שיש כל מיני הוראות לעניין התנאים.

<אבירם גרובר: אני חושב שלהוריד את זה למקום של מקבל שכר או לא מקבל שכר – זה נורא אישי וחטטני וזה לא העניין פה.

<אבירם גרובר: יכול להיות שראש העירייה בתקופה הזאת צריך להפסיק להיות חבר מועצה, לנהל את ענייניו המשפטיים ומישהו אחר ייכנס במקומו.

<אבירם גרובר: אני חושב שמשהו פה נשכח לגמרי.

<אבירם גרובר: אנחנו נורא דואגים לאותו אדם שנבחר להיות ראש עירייה.

<אבירם גרובר: בתור אדם שהתמודד לתפקיד אני נורא רוצה להיות שם, ואני יכול להבין את העניין הזה, אבל אני חושב ששכחנו את האנשים המרכזיים פה – תושבי העיר.

מירי רגב: שבחרו בו למרות שהוגש נגדו כתב אישום.

<אבירם גרובר: לא לזה אני מתכוון, אני חותר למקום אחר.

<אבירם גרובר: תושבי העיר רוצים מישהו שינהל להם את העיר.

<נועה בן אריה: תושבי העיר בחרו בו.

<אבירם גרובר: תושבי העיר רוצים שמישהו ינהל את ענייני העיר שלהם.

<אבירם גרובר: זה הדבר החשוב, שיהיה בן אדם שמנהל את ענייני העיר.

<אבירם גרובר: כולנו באנרגיה של איך נדאג לאותו אדם שנבחר, אבל תושבי העיר הם החשובים פה.

מירי רגב: מי לדעתך צריך לבחור את מי שינהל את ענייני העיר?

מירי רגב: חשוב לי לשמוע מה אתה אומר.

<אבירם גרובר: אני חושב שבתקופת ההשעיה האדם הזה, שיש לו משפט, וזה עניין לא פשוט לנהל משפט כזה – ותיכף אתייחס לעוד נקודה שלדעתי ביחד יוצרת את העניין – לא יכול להמשיך להיות חבר המועצה, עליו להיות מושעה, ובתקופה הזאת ייכנס חבר המועצה הבא.

מירי רגב: מי ימלא את מקומו?

יעקב אשר: מה עם חבר מועצה שהוגש נגדו כתב אישום?

יעקב אשר: עליו להתפטר?

<אבירם גרובר: אותו דבר, הוא מושעה.

יעקב אשר: זה לא קיים.

מיקי רוזנטל: לא הביאו את זה בהצעת החוק הזאת.

מיקי רוזנטל: זה לא אומר שזה לא צריך להיות.

<אבירם גרובר: אני לא מתקן את כל העולם.

מירי רגב: בואו נשמע את עמדתו.

תמר זנדברג: אין דין חבר מועצה כדין ראש עירייה מבחינת הכוח שיש לו.

מירי רגב: יכול להיות שצריך להביא גם הצעת חוק לגבי חברי המועצה, אבל זה לא הדיון.

מירי רגב: אני שואלת אותך עכשיו שאלה, מי ימנה את ממלא מקום ראש העירייה, האם ראש העירייה המושעה או המועצה?

מירי רגב: האם אתה תומך בעמדת השלטון המקומי או בעמדת שר הפנים?

<אבירם גרובר: באופן אישי אני חושב – ויכול להיות שבקטעים האלה אנחנו לא מסכימים- - -

מירי רגב: שאלתי אותך.

<אבירם גרובר: אני אישית חושב שאם היה ממלא מקום עוד קודם אז למשך אותה תקופה הוא צריך להיות.

<אבירם גרובר: המשפט הבא שלי הוא שאני חושב שזה לא יכול להתקיים לאורך שנה, ואחרי שנה אולי מאריכים לעוד שנה וזה בלתי נגמר.

מירי רגב: בקיצור, ראש העירייה.

<אבירם גרובר: לא ראש העירייה.

<אבירם גרובר: מונה בתחילת הקדנציה ממלא מקום.

מירי רגב: זה ראש העירייה שבחר את ממלא מקומו, כעמדת השלטון המקומי.

<תומר רוזנר: אם הוא מונה לפני שהוגש כתב אישום או אחרי שהוגש כתב אישום?

מירי רגב: זה לפי הדברים שכתב מרכז השלטון המקומי.

<נורית אבנר: אני ממש לא חושבת כמוהו.

מירי רגב: זה לפי הסעיף שכתב מרכז השלטון המקומי.

מירי רגב: אפשר לצבוע את זה בכל מיני צבעים.

<אבירם גרובר: פה המועצה בחרה, המועצה אישרה את המינוי.

מירי רגב: יש פה שתי אמירות, של שר הפנים ושל מרכז השלטון המקומי, שאנחנו צריכים להכריע ביניהן.

מירי רגב: השלטון המקומי אומר: ראש העירייה ממנה את ממלא מקומו וזה האיש שיישאר בתפקידו, באישור המועצה.

מירי רגב: אני רוצה לראות מועצה שלא מאשרת את זה, כפי שאתה אמרת, כי ראש העירייה אמור לחזור מתישהו.

מירי רגב: ואחרי חצי שנה המועצה מחליטה.

מירי רגב: שר הפנים אומר: לא ראש העירייה המכהן אלא המועצה.

מירי רגב: זאת ההתלבטות.

מירי רגב: אתה אומר: ראש העירייה.

מירי רגב: נורית אבנר אומרת: המועצה.

<נורית אבנר: אני גם מסתכלת מי נבחר למספר שתיים.

מירי רגב: שמעתי את הערתך למרות שלא נתתי לך זכות דיבור.

<נורית אבנר: תודה רבה לך.

<אבירם גרובר: נקודה שהיא לדעתי נורא חשובה בעניין הזה, האנשים הכי חשובים בכל העסק הזה הם התושבים, שרוצים שינהלו להם את העיר.

<אבירם גרובר: לכן אני חושב שראש עירייה, שהוא אדם שבאמת אחראי לניהול ענייניהם של עשרות אלפי ולפעמים מאות אלפי אנשים, משפט כזה שנמשך ומחכים שהדיונים יתקיימו בבית-המשפט פעם בחודש וחצי ובמשך כל התקופה הזאת העיר on hold, אני חושב שזה בלתי סביר.

<אבירם גרובר: לפעמים מייחדים שופט לעניין.

<אבירם גרובר: שופט צריך להתמנות, לשמוע.

<אבירם גרובר: אני חושב שמרגע הגשת כתב האישום תוך 3 חודשים אולי מתחיל המשפט ויש לו עוד 3 חודשים לניהול המשפט עצמו, אני חושב שזה סביר.

<אבירם גרובר: אבל מצב שבמשך שנים על שנים מתנהל משפט ואדם שלא נבחר מכהן – אני יכול להביא הרבה דוגמאות שמספר שתיים לא היה נבחר אפילו למועצה אם הוא היה מוביל את הרשימה, ומספר אחת כאשר מתמודד לוקח 6, 7 או 10 מנדטים.

מירי רגב: תודה רבה לך.

מירי רגב: דוד ביטן, רשמתי אותך למחר.

דוד ביטן: לא אהיה כאן מחר.

מירי רגב: כל משרדי הממשלה, כולל הנהלת בתי-המשפט, רושמים את כל הנושאים כי הם לא יתייחסו עכשיו אלא מחר.

מירי רגב: יש כמה נושאים בפערים, שכבר קיבלתי מחברי הכנסת, שנצטרך לדון עליהם, אבל נשב על זה אחר-כך.

מיקי רוזנטל: מחר יתקבלו הצעות מסודרות על ההערות האלה?

מירי רגב: כן, בוודאי.

דוד ביטן: אני נוסע לחוץ לארץ.

דוד ביטן: אם אפשר מילה.

מירי רגב: ממש דקה.

יעקב אשר: לא נספיק להגיד את ההערות שלנו.

מירי רגב: אל תדאג, הם יתייחסו גם להערות שלכם.

מירי רגב: נעשה הפסקה ואם לא התייחסנו להערות שלכם עד מחר אז נתייחס גם להערות שלכם.

מירי רגב: מר ביטן, בבקשה.

דוד ביטן: אני רק רוצה להדגיש שבת-ים היא דוגמה מובהקת למה לא צריך לתת לחברי המועצה לבחור את ממלא מקום ראש העירייה, כיוון ששם התארגנו 13- - -

תמר זנדברג: אולי ההיפך.

דוד ביטן: אסביר למה.

דוד ביטן: ראש עירייה נבחר גם על בסיס אג'נדה מסוימת של פיתוח העיר, של חינוך, של תרבות, של דברים מן הסוג הזה.

דוד ביטן: בבת-ים יש סיטואציה שמי שייבחר יהיה דווקא זה שהיה נגד ראש העירייה הנבחר והוא קיבל 24% ויש לו אג'נדה הפוכה לגמרי.

דוד ביטן: הרי לא יעלה על הדעת דבר כזה.

מיקי רוזנטל: מה אתה מציע?

מיקי רוזנטל: בחירות חדשות?

דוד ביטן: אם אדם מושעה אז לפחות צריך להמשיך את האג'נדה שלמענה התושבים בחרו.

מירי רגב: תודה.

מירי רגב: דוד אזולאי, 10 דקות.

מירי רגב: ב-13:15 אסיים את הדיון.

מירי רגב: ב-13:30 יתנהל פורום התכנון והבנייה.

מירי רגב: דוד אזולאי, בבקשה.

מירי רגב: מחר הדיון יתחיל בשעה 8:00.

מירי רגב: בשעה 11:00 תתחיל המליאה.

מירי רגב: מה אתה רוצה, שאחר-כך יגידו שאין זמן לדיונים?

מירי רגב: כשמזמינים אותך ב-8:00 אתה לא בא?

מירי רגב: כן, יעקב אשר, תתפלל מוקדם בבוקר.

דוד אזולאי: גברתי היושבת-ראש, אני חושב שהדיון נערך כאן בחיפזון מפני שכל מה שקרה כאן הוא בעצם הציבור הרחב מול בית-המשפט.

דוד אזולאי: בית-המשפט אמר את שלו והוא לא התמודד עם הבעיה, אלא גִלגל את תפוח האדמה הלוהט הזה לציבור.

דוד אזולאי: הציבור אמר את שלו, בשלוש ערים הציבור בחר את אותם ראשי עיריות.

דוד אזולאי: זה לא היה סודי, כל העולם ידע ששלושת ראשי העיריות הללו הגישו נגדם כתב אישום אך למרות הכול ובכל זאת הם נבחרו.

דוד אזולאי: ומה אנחנו עושים פה?

דוד אזולאי: אנחנו מחזקים את ידי בית-המשפט ואומרים: היות ואתה לא החלטת אנחנו מביאים חקיקה מהירה, העיקר להגיד לבית-המשפט: עשינו מעשה.

דוד אזולאי: אני אומר לך, כל הצעת החוק הזאת לא ראויה וחבל שהובאה.

דוד אזולאי: זה הצעת חוק שלידתה והורתה שלא בקדושה, זה הכול.

דוד אזולאי: זה לא היה צריך לבוא בכלל.

דוד אזולאי: ואחר-כך אנחנו חברי הכנסת – אני אומר את זה לעצמי – באים ומתלוננים שבית-המשפט מתערב בהליכי חקיקה, אך אנחנו נותנים לו את הגושפנקה במה שקורה כרגע.

דוד אזולאי: אם לבית-המשפט היה האומץ הוא היה צריך לקבל החלטה.

דוד אזולאי: זה שהוא לא קיבל החלטה והציבור אמר את שלו- - -

מירי רגב: מה אתה אומר בעצם?

מירי רגב: צריך למשוך את הצעת החוק?

דוד אזולאי: אני אומר שלא צריכה בכלל להיות הצעת חוק, אלא שבית-המשפט יגיד את דברו.

דוד אזולאי: הציבור אמר את דברו, בזה נגמר העניין.

דוד אזולאי: אבל לצערי הרב, אני יודע שדעתי לא תתקבל ולא תישמע.

דוד אזולאי: מה בעצם אנחנו עושים פה?

דוד אזולאי: אנחנו בונים טלאי על טלאי.

דוד אזולאי: עכשיו אנחנו מקימים מיני-בית-משפט, שהוא ועדה, שלא כולם גמרו עליה את ההלל, שמעתי כאן המון דעות על אותה ועדה.

דוד אזולאי: אני לא רוצה להביע את דעתי עליה.

דוד אזולאי: גם דעתי לא נוחה מכך.

דוד אזולאי: מה פתאום?

דוד אזולאי: עוד מעט יחפשו לנו איזה ראש עירייה לשעבר שהיה גם שופט?

דוד אזולאי: מה, רק שופטים יכולים?

דוד אזולאי: רק הם רואים?

דוד אזולאי: רק הם יודעים?

דוד אזולאי: האם ראש רשות מקומית לא יודע שום דבר, לא מבין בכלום?

דוד אזולאי: מתוך שלושה לקחו רק אחד שהוא ראש עירייה לשעבר, ואחד משפטן.

דוד אזולאי: בהחלט "מאוזן" מאוד כל הרכב הוועדה.

דוד אזולאי: אם כבר יש ועדה, פה יש עוד דבר אחד – כמה זמן תכהן אותה ועדה?

מירי רגב: 7 שנים.

מירי רגב: הם הציעו ללא גבול ואנחנו אומרים 7 שנים.

<יהודה זמרת: למען הפרוטוקול, לא הצענו ללא גבול.

מירי רגב: אנחנו הצענו 7 שנים, חבר הכנסת אזולאי.

דוד אזולאי: 7 שנים, ואחר-כך מחליפים לוועדה חדשה?

מירי רגב: כן.

<יהודה זמרת: זה הצעת הוועדה.

דוד אזולאי: תודה רבה.

מירי רגב: מה עם חברי הוועדה?

דוד אזולאי: מייד אגיע לזה.

דוד אזולאי: לגבי חברי הוועדה, יש פה שופט בית-משפט מחוזי בדימוס שימנו שר הפנים ושר המשפטים והוא יושב-ראש הוועדה.

דוד אזולאי: בסדר.

דוד אזולאי: מה קורה אם אין הסכמה ביניהם?

דוד אזולאי: כמה זמן יכול להימשך הדבר הזה, אדוני היועץ המשפטי של הוועדה וגברתי היושבת-ראש?

דוד אזולאי: מה קורה אם שני השרים הללו, ואנחנו מכירים את זה, יש לנו הרבה תקדימים במקרים כאלה, מה קורה כאשר הם לא מגיעים להכרעה חודש, חודשיים, שנה?

דוד אזולאי: כמה זמן ניתן להם?

מיקי רוזנטל: אמרנו שההליך אמור להסתיים בתוך 45 ימים.

דוד אזולאי: עכשיו אני מדבר על הקמת הוועדה.

מיקי רוזנטל: אתה צודק, יש פה בעיה.

דוד אזולאי: אני מציע, גברתי היושבת-ראש, ברגע שהשרים לא הגיעו להבנה צריך למצוא מנגנון הכרעה שיקבע מי יהיה יושב-ראש הוועדה הזאת.

דוד אזולאי: אחרת, אני מכיר מקרים שזה התמשך והתמשך עד אין-סוף.

דוד אזולאי: המשפט יסתיים והם עוד לא יסיימו להחליט מי יהיה יושב-ראש הוועדה.

מירי רגב: אלה ההסתייגויות שלך, נכון?

דוד אזולאי: כן.

מירי רגב: תתייחס גם לעניין ממלא המקום.

דוד אזולאי: אגיע לזה.

דוד אזולאי: אם במקרה אחרי 7 שנים אותם שרים יגידו שהוועדה הזאת הוכיחה את עצמה, עבדה יפה, אנחנו מכירים, אנשים רציניים, באמת עשו מלאכה נאמנה והם רוצים להאריך להם לעוד 7 שנים, אני מציע שבעניין הזה יצטרכו לקבל את אישור ועדת הפנים של הכנסת.

מירי רגב: צודק.

דוד אזולאי: אם השר הממונה רוצה להאריך את תוקפה של הוועדה יש להביא את זה לאישור ועדת הפנים.

מיקי רוזנטל: למה בכלל להאריך?

מירי רגב: אבל למה להאריך?

מירי רגב: אחרי 7 שנים תוקם ועדה חדשה.

דוד אזולאי: בתוך עמי אנוכי חי, אנחנו מכירים את המציאות.

מירי רגב: חבר הכנסת אזולאי, אני קובעת בחוק שאחרי 7 שנים הוועדה תוחלף.

דוד אזולאי: תודה רבה.

דוד אזולאי: אז אין לי בעיה.

דוד אזולאי: עכשיו לגבי הוועדה.

דוד אזולאי: פה גם צריך לתחוֹם את דיוני הוועדה.

דוד אזולאי: לא מספיק שאותו אדם שהוגש נגדו כתב אישום הולך לעינוי דין ארוך בבית-המשפט, שאנחנו לא יודעים מה יהיה סופו, יכול להיות שהקדנציה תסתיים.

דוד אזולאי: ראו לדוגמה את ליברמן, ראו את ראש הממשלה אהוד אולמרט ועוד אחרים שבמשך 6 ו-7 שנים משפטם נמשך.

דוד אזולאי: הקדנציה הסתיימה, אלה יִכלו והם עוד לא כלו.

דוד אזולאי: אז מה יהיה?

דוד אזולאי: בעניין הזה אני אומר גם פה, פה לפחות זה בידינו, מה שבידינו בואו נתקן – נגביל את הוועדה בזמן.

דוד אזולאי: הוועדה תצטרך להגיע למסקנה תוך X זמן.

מירי רגב: 45 ימים.

דוד אזולאי: מה קורה אם הוועדה תגיד: לא הספקתי ב-45 הימים הללו?

דוד אזולאי: השאלה מה קורה פה.

דוד אזולאי: אלה עובדות, אלה דברים שקיימים.

מיקי רוזנטל: מצד שני, אם תיתן אופציה להארכה אז יאריכו.

דוד אזולאי: אני לא רוצה הארכה.

דוד אזולאי: אני רוצה שהמקסימום יהיה 45 יום ושם ייחתך.

יעקב אשר: אבל הוא ממשיך בתפקידו כל עוד הוועדה לא קיבלה החלטה.

מיקי רוזנטל: יהיה לחץ ציבורי.

יעקב אשר: זה הלחץ הכי חזק.

דוד אזולאי: ראש עירייה כחבר מועצה – רבותי, תסתכלו מה קורה בכנסת.

דוד אזולאי: שר שהוגש נגדו כתב אישום לא יכול להמשיך לכהן בממשלה, אבל הוא ממשיך לכהן כחבר הכנסת.

יעקב אשר: ראש עירייה שהושעה יכול להיות חבר ועדה ואפילו יושב-ראש ועדה.

דוד אזולאי: הוא חבר, על כל המשתמע מכך, והוא גם מקבל שכר של 100%.

דוד אזולאי: אז פה הלכו על הליך שנקרא השעיה, זה בסדר, אבל אני חושב שצריך להשאיר אותו כחבר המועצה.

דוד אזולאי: פה הייתי אומר: במגבלות ראויות.

דוד אזולאי: אי אפשר להשעות אותו כראש עירייה, מצד אחד, ומצד שני כולנו מכירים את ההשפעה הגדולה שיש בוועדת המכרזים, בוועדה לתכנון ולבנייה ועוד.

דוד אזולאי: ברור שאם הוא יהיה יושב-ראש ועדת התחבורה אולי תהיה לו פחות השפעה, אבל יש דברים שהם בעלי השפעה ולכן צריך לקבוע כללים.

מירי רגב: מה כן ומה לא.

מירי רגב: אבל אי אפשר לחלוטין להוריד אותו מהכול.

דוד אזולאי: הוא יכול לכהן כחבר המועצה אך בראש ועדות מסוימות הוא לא יכול לכהן, צריך למנוע את זה.

מירי רגב: גם לגבי חבר כנסת צריך לבוא ולהגיד אותו דבר, וזה לא הוגן, הצדק הוא לכולם.

דוד אזולאי: בנושא השכר – המנגנון של 70% מהשכר הוא מנגנון ראוי, זה בסדר.

דוד אזולאי: אני לא נכנס כרגע לתחום ההוצאות, אבל מה קורה אם אותו ראש רשות מקומית זוכה?

דוד אזולאי: אנחנו מכירים את הבעייתיות במשרד הפנים.

מירי רגב: הוא יקבל 100%.

דוד אזולאי: משרד הפנים יגיד: מה, אני אממן שני ראשי עיריות במשך תקופה?

<יהודה זמרת: זה לא משרד הפנים.

<יהודה זמרת: התושבים יממנו.

מירי רגב: אין מה לעשות, זה מחיר הדמוקרטיה.

מירי רגב: הוא יקבל 100%.

מירי רגב: אתה צודק.

דוד אזולאי: אתה יודע שאפילו אבטחה למוסדות חינוך ולראש עירייה משרד הפנים לא רצה לממן, אז פה יגידו לו: אדוני- - -

מירי רגב: משרד הפנים, עם כל הכבוד, דעתכם נשמעה ואנחנו נקבע.

מירי רגב: זה מחיר הדמוקרטיה.

דוד אזולאי: ברגע שראש רשות מקומית זוכה, מספיק ההוצאות שהיו לו, אסור להמשיך להתעלל לו.

דוד אזולאי: יש לתת לו את שכרו רטרואקטיבית למשך כל התקופה.

דוד אזולאי: דבר אחרון, אני חושב שצריכה להיות פה גם פנייה לבית-המשפט.

דוד אזולאי: לא יכול להיות שבמדינה דמוקרטית ונאורה, ואנחנו מדינה נאורה, יהיה עינוי דין עד אין-סוף.

דוד אזולאי: בית-המשפט צריך – מיקי רוזנטל, עם כל הכבוד, כשאתה מגיע לבית-המשפט, אני אתך- - -

מירי רגב: זה בדיוק מה שאמרתי.

מירי רגב: אתה היחיד שמתייחס לזה, לכך שיש לקצר את התהליכים.

מיקי רוזנטל: אני בעד הסחבת?

מיקי רוזנטל: זה איום ונורא.

דוד אזולאי: אבל פה צריכה להיות אמירה ברורה לבית-המשפט.

דוד אזולאי: מדובר פה בדיני נפשות.

דוד אזולאי: הקדנציה יכולה להסתיים ואז מה הועילו חכמים בכל מה שעשו פה?

מיקי רוזנטל: מה אתה מציע?

דוד אזולאי: שנקרא מכאן לבית-המשפט באמצעות כל דרך להגביל את משך הדיונים לכל היותר עד שנתיים.

מיקי רוזנטל: זה זמן סביר.

מיקי רוזנטל: אני מצטרף לקריאה.

מירי רגב: אני הולכת להכניס את זה להצעת החוק.

מירי רגב: אף אחד לא התייחס לזה פרט אליך.

מירי רגב: אני אכניס את זה להצעת החוק.

דוד אזולאי: תודה רבה, אני מודה לך גברתי.

מירי רגב: חבר הכנסת אזולאי, בבקשה תתייחס לממלא המקום.

דוד אזולאי: אני מגיע לסעיף האחרון שגברתי שואלת עליו.

מיקי רוזנטל: אני מצטרף להסתייגות של חבר הכנסת אזולאי.

<שירי לנג: אוכל להתייחס לזה מחר, נכון?

מירי רגב: בוודאי.

מירי רגב: לא את תתייחסי אלא מנהל בתי-המשפט יגיע לפה.

מירי רגב: אנחנו לא מזמינים אותו הרבה אז שיגיע בבקשה מנהל בתי-המשפט.

<שירי לנג: אמרת שהדיון יתקיים מחר ב-8 בבוקר, צריך לבדוק אתו.

מירי רגב: ב-8 בבוקר.

מירי רגב: מה קרה?

מירי רגב: אז תבדקי אתו.

מירי רגב: ב-8 בבוקר מתחיל יום עבודה, כך אנחנו מקבלים שכר.

מירי רגב: אתם למזלכם לא צריכים לעבוד גם בערב במסיבות ובר מצוות וכדומה.

<שירי לנג: תאמיני לי שאנחנו עובדים גם בערב.

מירי רגב: אני ממש שמחה על זה.

מירי רגב: ב-8 בבוקר שיגיע המנהל הכללי וממש אודה לו, ואולי אמליץ עליו להדליק את המשואה ביום העצמאות על כך שהוא היה מוכן להגיע ב-8 בבוקר לכנסת.

דוד אזולאי: גברתי היושבת-ראש, הנושא האחרון, שהוא חשוב מאוד, היות וראש העירייה נבחר ברוב קולות הציבור בעיר אמר את שלו.

דוד אזולאי: לכן יש פה גם אמירה בסעיף 19א(ט): "כממלא מקום ראש הרשות ישמש המועמד ששמו בא אחרי ראש הרשות שהושעה מכהונתו ברשימת המועמדים בבחירות למועצה, ובלבד שנבחר כחבר מועצה".

דוד אזולאי: ברגע שהציבור בחר ראש עירייה יש לו מספר שתיים.

דוד אזולאי: מן הראוי שמספר שתיים שלו ימשיך.

דוד אזולאי: זאת הדרך להגיד שהדמוקרטיה מתממשת במלואה.

מירי רגב: אז ראש העירייה?

מירי רגב: אתה מצטרף לעמדת השלטון המקומי?

דוד אזולאי: כן, בפירוש כן.

<תומר רוזנר: לא.

מירי רגב: תסבירו לי.

דוד אזולאי: אסביר פעם נוספת.

דוד אזולאי: היום ראש רשות מקומית ממנה את נציגו כממלא מקום.

דוד אזולאי: ההסדר הקיים היום צריך להימשך.

מיקי רוזנטל: אז כן, הוא מצטרף לעמדת השלטון המקומי.

מיקי רוזנטל: זה לא בהכרח מספר שתיים, אלא מי שראש העירייה מינה כממלא מקומו.

דוד אזולאי: אלה הסתייגויות מטעם סיעת ש"ס.

מירי רגב: תודה.

מירי רגב: חברים, מבחינת סדר הדיון, מנהלת הוועדה, נא לשלוח הודעה לכל חברי הוועדה היום שמחר הדיונים מתחילים בשעה 8 בבוקר, אלא אם כן נשנה את ההחלטה היום בעקבות השיחה שלי עם השר כי יש כאן פערים שגם אני חושבת שצריך לדבר עליהם.

מירי רגב: אם זה לא משתנה, ב-8 בבוקר יתחילו הדיונים.

מירי רגב: הדוברים שנרשמו, ונא להעביר את זה לחברי הכנסת: ראשון הדוברים נחמן שי, אחריו דב חנין, יעקב אשר, עיסאווי פריג' ומשה מזרחי.

מירי רגב: מבחינת האזרחים שנרשמו וידברו, ראשון הדוברים אורי בוסקילה ואחריו התנועה למשילות ודמוקרטיה.

מיקי רוזנטל: אבל את לא מייתרת אותנו, אפשר לבוא ולהעיר הערות.

מירי רגב: כן, אבל בלי להפריע לחברי הכנסת לדבר.

מירי רגב: בשונה מן המליאה, הוועדה חייבת לדון בצורה רצינית יותר.

מיקי רוזנטל: אבל אם יש נושא שאנחנו מבקשים הבהרות לגביו?

מירי רגב: בין 8-9 יהיו כל ההתייחסויות של כל מי שאמרתי.

מירי רגב: בשעה 9 יתחילו ההתייחסויות של הממשלה לנושאים שהעלינו היום ושנעלה מחר.

דוד אזולאי: מתי יהיו הצבעות על ההסתייגויות?

מירי רגב: בשעה 9 התייחסויות לכל מה שאמרנו, ואז נסכם סופית את הנוסח שעליו אנחנו רוצים להצביע.

מירי רגב: אם לא יהיו פערים גדולים בינינו, נצביע מחר.

מירי רגב: אם אראה שיש פערים גדולים בינינו אז לא נצביע מחר.

מירי רגב: הסדר יהיה כדלקמן: בין 8:00-9:00 דיון, בין 9:00-9:30, גג 9:45, התייחסות של הממשלה, בשעות 9:45-10:15 הצבעות.

מירי רגב: זה נוהל הדיון.

מירי רגב: תודה רבה לכולם.